Návrh nariadenie Rady, ktorým sa na rok 2008 stanovujú rybolovné možnosti a súvisiace podmienky pre určité zásoby rýb a skupiny zásob rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (předložený Komisiou) /* KOM/2007/0759 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 28.11.2007 KOM(2007) 759 v konečnom znení Návrh NARIADENIE RADY, ktorým sa na rok 2008 stanovujú rybolovné možnosti a súvisiace podmienky pre určité zásoby rýb a skupiny zásob rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (předložený Komisiou) DÔVODOVÁ SPRÁVA KONTEXT NÁVRHU | Dôvody a ciele návrhu Nariadenie o každoročných rybolovných možnostiach je hlavným nástrojom politiky v oblasti ochrany v rámci spoločnej politiky rybného hospodárstva. Obsahuje obmedzenia úlovkov a rybolovného úsilia, pokiaľ ide o plány obnovy a dlhodobé plány a obsahuje tiež dočasné opatrenia a odchýlky v iných právnych predpisoch (ako sú technické opatrenia nariadenia, nariadenie o obmedzení rybolovného úsilia hlbokomorských druhov atď.). Oznámenie Komisie COM(2007)295 v konečnom znení vyjasňuje dôvod vzniku návrhu. V prípade mnohých zásob rýb sa odporúča znížiť úlovky na nulu, alebo na najnižšiu možnú úroveň. Mnohé zásoby sa nachádzajú mimo rámca bezpečných biologických hraníc. Napriek ochranným opatreniam zavedeným prostredníctvom SPRH (Spoločnej politiky rybného hospodárstva) sa počet zásob v týchto zraniteľných kategóriách neznižuje. Tieto analýzy potvrdzujú, že sú veľmi želateľné zosilnené opatrenia pokiaľ sa týka zásob rýb. Na rok 2008 sa v odporúčaní ICES opätovne zdôrazňuje zlý stav mnohých zdrojov rýb vo vodách Spoločenstva. Väčšina zásob sa využíva na úrovniach, ktoré sú vyššie, ako sú úrovne zodpovedajúce maximálnym potenciálnym výlovom. Mnohé sa využívajú nad rámec bezpečnostných úrovní a viaceré rozhodujúce zásoby vrátane väčšiny zásob tresky škvrnitej sa využívajú na úrovniach, ktoré zodpovedajú vysokému riziku reprodukčného zlyhania. Nariadením Rady (ES) č. 2371/2002 sa vyžaduje, aby Komisia každoročne navrhovala obmedzenia úlovkov a rybolovného úsilia s cieľom zabezpečiť ekologickú, hospodársku a sociálnu udržateľnosť rybného hospodárstva v Spoločenstve. | Všeobecný kontext Zdroje rybolovu sú v mnohých prípadoch nadmerne využívané. Každoročne Rada stanovuje obmedzenia úlovkov, ale skutočná úroveň úlovkov je v mnohých prípadoch naďalej vyššia ako úroveň, ktorá zabezpečuje udržateľný výlov. Vyplýva to z toho, že obmedzenia úlovkov sa niekedy stanovujú na úrovniach, ktoré sú príliš vysoké na zabezpečenie udržateľnosti, a v mnohých prípadoch z nedostatočného presadzovania týchto obmedzení úlovkov. V posledných rokoch sa v niektorých loviskách rýb zaviedli obmedzenia rybolovného úsilia s cieľom posilniť obmedzenia výlovu a pre niektoré zásoby sa zaviedli viacročné plány obnovy s cieľom stanoviť obmedzenia ročného úlovku v rámci dosahovania udržateľnosti postupným znižovaním úhynu rýb pri rybolove. Nedostatočná účinnosť kontroly úlovkov a rybolovného úsilia bude mať za následok ďalšie redukovanie zdrojov rybolovu. Toto redukovanie nie je zlučiteľné s hlavným cieľom spoločnej politiky rybného hospodárstva, ktorým je dosiahnutie udržateľného rybolovu v Spoločenstve. | Existujúce ustanovenia v oblasti návrhu Existujúce ustanovenia v oblasti návrhu strácajú účinnosť 31. decembra 2006. | Súlad s ostatnými politikami a cieľmi Únie Predložené opatrenia sú navrhnuté v súlade s cieľmi spoločnej politiky rybného hospodárstva a zhodujú sa s politikou Spoločenstva v oblasti udržateľného rozvoja. | KONZULTÁCIE SO ZÚčASTNENÝMI STRANAMI A HODNOTENIE VPLYVU | Konzultácie so zainteresovanými stranami | Metódy konzultácie, hlavné cieľové sektory a všeobecný profil respondentov Návrh berie do úvahy konzultácie vykonané s Regionálnym poradným výborom, s Poradným výborom pre rybné hospodárstvo a akvakultúru („ACFA“ je tvorený zo zástupcov profesionálnych organizácií reprezentujúcich výrobný sektor, spracovateľské odvetvie a obchod s produktmi rybolovu a akvakultúry, ako aj neprofesionálnych organizácií reprezentujúcich záujmy spotrebiteľov, životného prostredia a rozvoja) a s Výborom pre rybolov a akvakultúru. Tieto konzultácie sa uskutočnili na základe oznámenia Komisie Rade a Európskemu parlamentu o zlepšení konzultácií o riadení rybného hospodárstva Spoločenstva (KOM (2006) 246 v konečnom znení), v ktorom sa stanovujú zásady pre takzvaný prípravný proces, a oznámenia Komisie Rade o možnostiach rybolovu na rok 2008 (KOM (2007) 295 v konečnom znení), v ktorom sa stanovujú názory a zámery Komisie, týkajúce sa jej návrhov TAC a kvót, až do vedeckého odporúčania o stave zásob na rok 2008. | Zhrnutie odpovedí a spôsob ich zohľadnenia Regionálne poradné rady trvajú na potrebe zabezpečiť, aby všetky zmeny v ročných TAC a kvótach boli postupné, s cieľom minimalizovať krátkodobé prerušenie hospodárskej činnosti. Ako je vysvetlené v ďalšom texte, v podrobnom vysvetlení návrhu, zásada postupnej úpravy a obmedzovania ročných zmien v príležitostiach na rybolov bola včlenená do návrhu, pokiaľ to bolo možné uskutočniť bez zhoršenia stavu zraniteľných zdrojov. | Získavanie a využívanie expertízy | Príslušné vedecké/odborné oblasti Biológia rybolovu a ekonomika rybolovu. | Použitá metodika Konzultácie s nezávislým medzinárodným vedeckým orgánom, ICES a usporiadanie plenárneho zasadnutia VTHVRH. | Hlavné organizácie/odborníci, s ktorými sa uskutočnili konzultácie - Medzinárodná rada pre využívanie morí (ICES), október 2007. - Vedecký, technický a hospodársky výbor pre rybné hospodárstvo (VTHVRH), november 2007. | Zhrnutie prijatých a použitých odporúčaní Bolo uvedené, že existujú potenciálne vážne riziká s nezvratnými dôsledkami. Pokiaľ ide o existenciu týchto rizík, existuje úplná zhoda názorov. | VTHVRH potvrdzuje a v niektorých prípadoch vypracoval odporúčanie, ktoré poskytla ICES. | Prostriedky použité na zverejnenie odborných odporúčaní Všetky správy VTHVRH sú dostupné po formálnom schválení Komisiou na internetovej stránke GR FISH. | Hodnotenie vplyvu Opatrenia týkajúce sa obmedzenia úlovkov a rybolovného úsilia musia prijať štátne orgány, ako sa to vyžaduje v článku 20 nariadenia Rady (ES) č. 2371/2002. Ak sa navrhované opatrenia zavedú, budú viesť k celkovému zníženiu rybolovných možností pre plavidlá Spoločenstva. Návrh nevyjadruje iba krátkodobé rozhodnutia, ale je tiež súčasťou dlhodobejšieho prístupu, pomocou ktorého sa úroveň rybolovu postupne zníži na dlhodobo udržateľnú úroveň. Prístup prijatý v návrhu bude mať krátkodobo za následok zníženie TAC, ale keď sa nadmerne využívané zásoby obnovia, rybolovné možnosti sa zvýšia. Predpokladá sa preto, že dlhodobými dôsledkami uvedeného prístupu sa zníži vplyv na životné prostredie následkom poklesu rybolovného úsilia, znížením počtu plavidiel a/alebo priemerného rybolovného úsilia na jedno plavidlo pri nezmenenej alebo zvýšenej vykládke. | PRÁVNE PRVKY NÁVRHU | Zhrnutie navrhovaných opatrení V tomto návrhu sa ustanovujú obmedzenia úlovkov a rybolovného úsilia uplatniteľné na rybolov Spoločenstva a na medzinárodný rybolov, na ktorom sa zúčastňujú lode Spoločenstva, s cieľom dosiahnuť hlavný cieľ spoločnej politiky rybného hospodárstva, ktorým je zabezpečenie rybolovu na biologicky, hospodársky a sociálne udržateľnej úrovni. | Právny základ Článok 20 nariadenia (ES) č. 2371/2002. | Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. | Zásada proporcionality Návrh je v súlade so zásadou proporcionality z týchto dôvodov: | Spoločná politika rybného hospodárstva je spoločnou politikou, preto sa musí implementovať nariadeniami Rady. Týmto nariadením Rady sa prideľujú rybolovné možnosti členským štátom, tieto však majú úplnú voľnosť rozdeliť tieto možnosti medzi regióny a prevádzkovateľov tak, ako to považujú za vhodné, takže členské štáty majú dostatočný manévrovací priestor pre rozhodnutia týkajúce sa spoločensko-ekonomického modelu, ktorý si zvolili na využívanie svojich pridelených rybolovných možností. | Tento návrh nemá pre členské štáty žiadne nové finančné dôsledky. Toto nariadenie prijíma Rada každý rok a verejné a súkromné prostriedky na jeho implementáciu sú už k dispozícii. | Výber nástrojov | Navrhované nástroje: nariadenie. | Iné nástroje by neboli vhodné z tohto dôvodu: Toto je návrh na riadenie rybolovu, ktorý by sa mal podľa nariadenia Rady (ES) č. 2371/2002 implementovať každoročným nariadením Rady kvalifikovanou väčšinou. | VPLYV NA ROZPOčET | Návrh nemá žiadny vplyv na rozpočet Spoločenstva. | DODATOčNÉ INFORMÁCIE | Zjednodušenie | Týmto návrhom sa zabezpečuje zjednodušenie správnych postupov pre štátne orgány (EÚ alebo vnútroštátne), najmä pokiaľ ide o požiadavky na prenos údajov o uplatňovaní riadenia rybolovu. | Preskúmanie/revízia/doložka o ukončení platnosti | Tento návrh sa týka každoročného nariadenia na rok 2008 a preto neobsahuje doložku o revízii. | Podrobné vysvetlenie návrhu Pokiaľ ide o obmedzovanie úlovkov a riadenie rybolovu, návrh je v súlade so zásadami takzvaného prípravného procesu, ktoré sú stanovené v oznámení Komisie Rade a Európskemu parlamentu o zlepšovaní konzultácií o riadení rybolovu Spoločenstva (KOM (2006) 246 v konečnom znení) a v oznámení Komisie Rade o možnostiach rybolovu na rok 2008 (KOM (2007) 295 v konečnom znení), v ktorých sa stanovujú názory a zámery Komisie, pokiaľ ide o jej návrhy TAC a kvót, až do sprístupnenia vedeckého odporúčania o stave zásob na rok 2008. V súlade s týmto prípravným procesom sa v priebehu roka uskutočnili konzultácie zainteresovaných strán a členských štátov. Návrh je ďalej v súlade s oznámením Komisie Rade a Európskemu parlamentu o zavádzaní trvalej udržateľnosti do rybného hospodárstva EÚ pomocou maximálneho udržateľného výnosu (KOM (2006) 360 v konečnom znení), podľa toho tento návrh nezodpovedá zvýšeniu úhynu rýb, ktorý by bol v rozpore so záväzkom Spoločenstva a členských štátov, prijatom na Svetovom samite o udržateľnom rozvoji v Johannesburgu, udržiavať alebo obnoviť zásoby na úrovne, ktoré môžu poskytovať maximálny udržateľný výnos, s cieľom dosiahnuť tieto ciele pre vyčerpané zásoby pokiaľ je to možné čo najskôr, najneskôr do roku 2015. Pokiaľ ide o riadenie rybolovného úsilia možný alternatívny systém založený na maximálnej úrovni kilowattov za deň sa s členskými štátmi prerokovala trikrát počas prípravného procesu na rokovaniach bez záznamu; dvakrát na pracovnej skupine Rady na vnútornej/vonkajšej politike rybolovu a raz vo výbore pre Rybné hospodárstvo a akvakultúru. Myšlienku takéhoto alternatívneho systému členské štáty vnímali všeobecne priaznivo, avšak všetky zainteresované členské štáty súhlasili, že budú potrebné dôslednejšie diskusie a dlhší časový rámec na prispôsobenie vnútroštátnych administratívnych postupov požiadavkám riadenia rybolovného úsilia založeného na kilowatt-dňoch. Jednomyseľne sa preto navrhlo posunúť takýto nový režim do roku 2009. Súčasný systém riadenia rybolovného úsilia v prílohách IIA, B a C založený na dňoch na mori sa preto ponechá v roku 2008, s cieľom pokračovať v diskusii o riadení rybolovného úsilia na kilowatt-dňoch v roku 2008 na účely uplatnenia takého systému v roku 2009. V tomto návrhu sú zahrnuté obmedzenia úlovkov, ktoré sú odsúhlasené v kontexte určitých regionálnych organizácií rybného hospodárstva. Obmedzenia úlovkov a ďalšie odporúčania Medzinárodnej komisie na zachovanie tuniaka atlantického (ICCAT) budú prijaté až po výročných zasadnutiach tejto organizácie v novembri 2007. TAC pre zásoby v grónskych vodách, ako aj zásoby zdieľané spoločne s Nórskom, nie sú ešte k dispozícii, až do ukončenia konzultácií v novembri a decembri 2007. Tieto TAC sa uvádzajú ako pro memoria (pm) položky. Treba tiež poznamenať, že v prílohe II, ktorá sa týka rybolovného úsilia plavidiel v súvislosti s obnovou určitých zásob vrátane tresky, sa maximálny počet dní, počas ktorých môže byť dané plavidlo prítomné v oblasti, v súčasnosti tiež uvádza ako pm, keďže Komisia stále analyzuje informácie VTHVRH, pokiaľ ide o uplatňovanie prílohy II v roku 2007. Metodika stanovenia konečného rybolovného úsilia pri love piesočnice v zónach IIIa a IV a vo vodách ES zóny IIa sa tiež stále analyzuje. Pokiaľ ide o riadenie zásob hlbokomorských druhov, Rada prijala v decembri 2006 10 % zníženie rybolovného úsilia pre rybolov hlbokomorských druhov v porovnaní s úrovňami z roku 2005. Toto zníženie je však nižšie ako 30 %, ktoré požadovala Komisia pre rybolov v severovýchodnom Atlantiku (NEAFC). Ďalšie 10% zníženie z rovnakej referenčnej úrovne je potrebné jednak s cieľom splniť medzinárodné záväzky Spoločenstva, ako aj chrániť zásoby, ktoré sú, ako ICES zdôrazňuje niekoľko rokov, extrémne krehké a vyžadujú si naliehavú ochranu v dôsledku ich mimoriadne nízkeho reprodukčného potenciálu. Systémy riadenie počas roka boli vytvorené pre zásoby krátko žijúcich druhov, ako sú sardely v Biskajskom zálive a piesočnicovité, nórskej tresky a šprotu v Severnom mori. Rybolovné možnosti navrhované na začiatok roku 2008 sa môžu revidovať počas roka v súlade s aktualizovaným vedeckým poradenstvom, prostredníctvom nariadení Komisie, čím sa umožní ich okamžité uplatnenie v riadení pripravovaných opatrení. | (Dôvodová správa overená –xxxxxx znakov - je v súlade s normou GR pre preklad.) | 1. . Návrh NARIADENIE RADY, ktorým sa na rok 2008 stanovujú rybolovné možnosti a súvisiace podmienky pre určité zásoby rýb a skupiny zásob rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu[1], a najmä na jeho článok 20, so zreteľom na nariadenie Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok[2], a najmä na jeho článok 2, so zreteľom na nariadenie Rady (ES) č. 423/2004 z 26. februára 2004, ktorým sa ustanovujú opatrenia na regeneráciu zásob tresky[3], a najmä na jeho články 6 a 8, so zreteľom na nariadenie Rady (ES) č. 811/2004 z 21. apríla 2004, ktorým sa zavádzajú opatrenia na obnovu zásob severnej šťuky morskej[4], a najmä na jeho článok 5, so zreteľom na nariadenie Rady (ES) č. 2166/2005 z 20. decembra 2005, ktorým sa stanovujú opatrenia na obnovu zásob merlúzy južnej a homára nórskeho v Kantábrijskom mori a na západe Pyrenejského polostrova a ktorým sa mení a dopĺňa nariadenie (ES) č. 850/98 o zachovaní zdrojov rybolovu prostredníctvom technických opatrení na ochranu mláďat morských organizmov[5], a najmä na jeho články 5 a 6, so zreteľom na nariadenie Rady (ES) č. 388/2006 z 23. februára 2006, ktorým sa ustanovuje viacročný plán trvalo udržateľného využívania zásob soley v Biskajskom zálive[6], a najmä na jeho článok 4, so zreteľom na nariadenie Rady (ES) č. 509/2007 zo 7. mája 2007, ktorým sa ustanovuje viacročný plán trvalo udržateľného využívania zásoby soley v západnej časti Lamanšského prielivu[7], a najmä na jeho články 3 a 5, so zreteľom na nariadenie Rady (ES) č. 676/2007 z 11. júna 2007, ktorým sa ustanovuje viacročný plán pre rybolov využívajúci zásoby platesy a soley v Severnom mori[8], a najmä na jeho články 6 a 9, so zreteľom na návrh Komisie, keďže: (1) V článku 4 nariadenia (ES) č. 2371/2002 sa vyžaduje, aby Rada prijala opatrenia potrebné na zabezpečenie prístupu k vodám a zdrojom, ako aj udržateľné vykonávanie činností rybolovu, pri zohľadnení dostupných vedeckých odporúčaní, a najmä správy, ktorú vypracoval Vedecký, technický a hospodársky výbor pre rybné hospodárstvo (VTHVRH). (2) Podľa článku 20 nariadenia (ES) č. 2371/2002 bolo uložené Rade stanoviť celkový povolený výlov (TAC) podľa oblastí rybolovu alebo skupiny oblastí rybolovu. Je potrebné prideľovať členským štátom a tretím krajinám rybolovné možnosti v súlade s kritériami ustanovenými v článku 20 predmetného nariadenia. (3) V záujme zabezpečenia efektívneho riadenia TAC a kvót je potrebné ustanoviť osobitné podmienky, za akých sa majú vykonávať činnosti rybolovu. (4) Tieto zásady a určité postupy riadenia rybolovu sa musia stanoviť na úrovni Spoločenstva tak, aby členské štáty dokázali zabezpečiť riadenie lodí plaviacich sa pod ich vlajkou. (5) V článku 3 nariadenia (ES) č. 2371/2002 sa ustanovujú definície, ktoré sú dôležité na prideľovanie rybolovných možností. (6) Rybolovné možnosti sa musia využívať v súlade s právnymi predpismi Spoločenstva v danej veci, najmä v súlade s nariadením Komisie (EHS) č. 2807/83 z 22. septembra 1983, ktorým sa ustanovujú podrobné pravidlá pre zaznamenávanie údajov o úlovkoch rýb členských štátov[9], nariadením Rady (EHS) č. 2930/86 z 22. septembra 1986, ktoré definuje charakteristické vlastnosti rybárskych plavidiel[10], nariadením Komisie (EHS) č. 1381/87 z 20. mája 1987, ktorým sa ustanovujú podrobné pravidlá pre označovanie a dokumentáciu rybárskych plavidiel[11], nariadením Rady (EHS) č. 3880/91 zo 17. decembra 1991 o predkladaní štatistických údajov o jednotlivých výlovoch členských štátov vykonávajúcich rybolov v severovýchodnom Atlantiku[12], nariadením Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu[13], nariadením Rady (ES) č. 1627/94 z 27. júna 1994 ktorým sa ustanovujú všeobecné ustanovenia týkajúce sa zvláštnych rybárskych povolení[14], nariadením Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov[15], nariadením Rady (ES) č. 1434/98 z 29. júna 1998 určujúce podmienky, za ktorých sa môžu slede vykladať na breh na priemyselné účely okrem priamej ľudskej spotreby[16], nariadením Rady (ES) č. 2347/2002 zo 16. decembra 2002, ktorým sa zriaďujú požiadavky špecifického prístupu a pridružených podmienok, ktoré sa vzťahujú na rybolov hlbokomorských zásob rýb[17], nariadením Rady (ES) č. 1954/2003 zo 4. novembra 2003 o riadení rybárskeho úsilia týkajúceho sa určitých rybolovných oblastí a zdrojov Spoločenstva[18], nariadením Komisie (ES) č. 2244/2003 z 18. decembra 2003, ktorým sa ustanovujú podrobné ustanovenia týkajúce sa systémov monitorovania plavidiel umiestnených na družici[19], nariadením Rady (ES) č. 423/2004 z 26. februára 2004, ktorým sa ustanovujú opatrenia na regeneráciu zásob tresky[20], nariadením Rady (ES) č. 601/2004 z 22. marca 2004, ktorým sa ustanovujú určité kontrolné opatrenia pri rybárskych činnostiach v oblasti, na ktorú sa vzťahuje Dohovor o ochrane živých antarktických morských zdrojov[21], nariadením Rady (ES) č. 811/2004 z 21. apríla 2004, ktorým sa zavádzajú opatrenia na obnovu zásob severnej šťuky morskej[22], nariadením Rady (ES) č. 2115/2005 z 20. decembra 2005, ktorým sa ustanovuje plán obnovy grónskeho halibuta v rámci Organizácie pre rybolov v severozápadnom Atlantiku[23], nariadením Rady (ES) č. 2166/2005 z 20. decembra 2005, ktorým sa stanovujú opatrenia na obnovu zásob merlúzy južnej a homára nórskeho v Kantábrijskom mori a na západe Pyrenejského polostrova a ktorým sa mení a dopĺňa nariadenie (ES) č. 850/98 o zachovaní zdrojov rybolovu prostredníctvom technických opatrení na ochranu mláďat morských organizmov[24], nariadením Rady (ES) č. 388/2006, z 23. februára 2006, ktorým sa ustanovuje viacročný plán trvalo udržateľného využívania zásob soley v Biskajskom zálive[25], nariadením Rady (ES) č. 2015/2006 z 19. decembra 2006, ktorým sa na roky 2007 a 2008 stanovujú rybolovné možnosti pre rybárske plavidlá Spoločenstva, pokiaľ ide o niektoré zásoby hlbokomorských rýb[26], nariadením Rady (ES) č. 1967/2006 z 21. decembra 2006 o riadiacich opatreniach pre trvalo udržateľné využívanie zdrojov rybného hospodárstva v Stredozemnom mori, ktorým sa mení a dopĺňa nariadenie (EHS) č. 2847/93 a ktorým sa zrušuje nariadenie (ES) č. 1626/94[27], nariadením Rady (ES) č. 509/2007 zo 7. mája 2007, ktorým sa ustanovuje viacročný plán trvalo udržateľného využívania zásoby soley v západnej časti Lamanšského prielivu[28], nariadením Rady (ES) č. 520/2007 zo 7. mája 2007, ktorým sa ustanovujú technické opatrenia na ochranu určitých zásob druhov migrujúcich na veľké vzdialenosti a ktorým sa zrušuje nariadenie (ES) č. 973/2001[29], nariadením Rady (ES) č. 676/2007 z 11. júna 2007, ktorým sa ustanovuje viacročný plán pre rybolov využívajúci zásoby platesy a soley v Severnom mori[30], a nariadením Rady xxxx/2007 z xx októbra 2007, ktorým sa ustanovujú ochranné a presadzovacie opatrenia uplatniteľné v regulačnej oblasti Organizácie pre rybné hospodárstvo v severozápadnom Atlantiku[31]. (7) Je potrebné objasniť, že úlovky morských organizmov počas lovných operácií spojených s lovom soley na vedecký výskum sa nesmú predávať, skladovať vystavovať alebo ponúkať s cieľom predaja na žiadny účel. (8) Na základe odporúčania Medzinárodnej rady pre využívanie morí (ICES) je potrebné zachovať uplatňovanie systému riadenia obmedzení výlovu sardel v zóne ICES VIII. Komisia stanovuje limity úlovkov pre zásoby sardely v zóne ICES VIII na základe vedeckých informácií zhromaždených počas prvej polovice roku 2008 a na základe konzultácií uskutočnených v súlade s viacročným plánom pre sardelu. (9) Na základe odporúčania ICES je potrebné udržiavať a revidovať systém riadenia výlovu piesočnicovitých v zónach ICES IIIa a IV a vo vodách ES zóny ICES IIa. (10) Ako prechodné opatrenie je potrebné, vzhľadom na najnovšie vedecké stanoviská zo strany ICES, naďalej znižovať rybolovné úsilie v prípade určitých hlbokomorských druhov. (11) Na základe článku 20 nariadenia (ES) č. 2371/2002 bolo uložené Rade rozhodnúť o podmienkach súvisiacich s obmedzeniami výlovu a/alebo obmedzeniami rybolovného úsilia. Vo vedeckom stanovisku sa uvádza, že úlovky nad rámec odsúhlasených TAC majú za následok, že je dotknutá udržateľnosť rybolovných operácií. Z tohto dôvodu je vhodné zaviesť súvisiace podmienky, ktoré budú mať za následok zlepšené vykonávanie odsúhlasených rybolovných možností. (12) Organizácia pre rybolov v severozápadnom Atlantiku (NAFO) prijala na svojom výročnom zasadnutí v roku 2007 mnoho technických a kontrolných opatrení. Tieto opatrenia je potrebné vykonať. (13) [Na svojom XXVI. výročnom zasadnutí Dohovoru o zachovaní antarktických morských živých zdrojov (CCAMLR) v roku 2007 prijali členovia príslušné obmedzenia úlovkov zo zásob z ktorých môže loviť ktorýkoľvek člen CCAMLR. Členovia CCAMLR takisto schválili účasť lodí Spoločenstva na prieskumných rybolovoch druhu nototénia v podoblastiach FAO 88.1 a 88.2, ako aj divíziách 58.4.1, 58.4.2, 58.4.3a) a 58.4.3b), a podrobili príslušné rybolovné operácie obmedzeniam úlovkov a vedľajších úlovkov, ako aj určitým špecifickým technickým opatreniam. Aj tieto obmedzenia a technické opatrenia by sa mali uplatňovať.] (14) [S cieľom splniť medzinárodné záväzky, ktoré na seba prevzalo Spoločenstvo ako zmluvná strana Dohovoru o zachovaní antarktických morských živých zdrojov (CCAMLR), vrátane záväzku uplatňovať opatrenia, ktoré prijala komisia CCAMLR, by sa mal uplatňovať celkový povolený výlov (TAC), ktorý prijala Komisia na sezónu 2007 – 2008, ako aj zodpovedajúce hraničné dátumy sezóny.] (15) Podľa článku 2 nariadenia Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov[32], treba stanoviť zásoby, na ktoré sa vzťahujú rôzne opatrenia, ktoré sú v ňom ustanovené. (16) [V súlade s postupom ustanoveným v dohodách alebo protokoloch o vzťahoch pri rybolove Spoločenstvo konzultovalo o rybolovných právach s Nórskom[33], Faerskými ostrovmi[34] a Grónskom[35].] (17) Spoločenstvo je zmluvnou stranou viacerých regionálnych organizácií rybného hospodárstva. Tieto organizácie rybného hospodárstva odporúčali stanovenie obmedzení úlovkov a/alebo úsilia a ďalšie pravidlá ochrany určitých druhov. Je preto potrebné, aby Spoločenstvo zaviedlo tieto odporúčania. (18) Diskusie o alternatívnom systéme riadenia rybolovného úsilia založenom na maximálnej úrovni kilowattov za deň v roku 2008, ktoré sa uskutočnili v roku 2007 odhalili, že bude nevyhnutné mať dlhší časový rámec na prispôsobenie vnútroštátnych procedúr takýmto požiadavkám na riadenie rybolovného úsilia, súčasný systém riadenia rybolovného úsilia, založený na dňoch strávených na mori, sa má ponechať v roku 2008 v platnosti s cieľom pokračovať v diskusiách o založení riadenia rybolovného úsilia na kilowattoch za deň v roku 2008 a so zavedením takéhoto systému v roku 2009. (19) Na účely úpravy obmedzení rybolovného úsilia v prípade tresky stanovených v nariadení (ES) č. 423/2004 sa zachovajú alternatívne opatrenia s cieľom riadiť rybolovné úsilie konzistentne s TAC, ako sa ustanovuje v článku 8 ods. 3 uvedeného nariadenia. (20) Mali by sa zachovať určité dočasné ustanovenia, ktoré sa týkajú údajov VMS (systému monitorovania plavidiel), s cieľom zabezpečiť väčšiu účinnosť a efektívnosť pri monitorovaní, kontrole a dozore nad riadením rybolovného úsilia. (21) Na účely úpravy obmedzení rybolovného úsilia v prípade soley stanovených v nariadení (ES) č. 509/2007 sa stanovia alternatívne opatrenia s cieľom riadiť rybolovné úsilie konzistentne s TAC, ako sa ustanovuje v článku 5 ods. 2 uvedeného nariadenia. (22) Na účely úpravy obmedzení rybolovného úsilia v prípade platesy a soley stanovených v nariadení (ES) č. 676/2007 sa stanovia alternatívne opatrenia s cieľom riadiť rybolovné úsilie konzistentne s TAC, ako sa ustanovuje v článku 9 ods. 2 uvedeného nariadenia. (23) Pokiaľ ide o zásoby tresky v Severnom mori, v Skagerraku a v západnej časti Lamanšského prielivu, v Írskom mori a na západe Škótska, a zásoby mieňa a homára štíhleho v zónach ICES VIIIc a IXa, v rámci programu riadenia treba upraviť úrovne rybolovného úsilia. (24) S cieľom prispieť k ochrane zásob rýb je potrebné, aby sa v roku 2008 zaviedli určité doplňujúce opatrenia týkajúce sa kontroly a technických podmienok rybolovu. (25) S cieľom zaistiť ochranu neresiacich sa zoskupení molvy modrej v ICES zónach VI a VII je navyše opatrení na ochranu potrebné okrem obmedzenia úlovkov následné vedecké poradenstvo od ICES. (26) Vedecké skúmanie dokázalo, že postupy rybolovu pri love žiabrovými a pascovými splietanými sieťami v zónach ICES VIa, VIb, VIIb, VIIc, VIIj, VIIk, VIII, IX, X a XII predstavujú závažnú hrozbu pre hlbokomorské druhy. Až do prijatia trvalejších opatrení by sa však mali zaviesť dočasné opatrenia, ktoré umožnia vykonávanie tohto rybolovu za určitých podmienok. (27) S cieľom zabezpečiť udržateľné využívanie zásob severnej šťuky morskej a znížiť odpad ako prechodné opatrenie je potrebné v zónach ICES VIIIa, VIIIb a VIIId zohľadniť najnovší vývoj v oblasti selektívneho výstroja. (28) Je potrebné zachovať kontrolu vykládky a prekládky mrazených rýb rybárskymi plavidlami tretích krajín v prístavoch Spoločenstva podľa odporúčaní Komisie pre rybolov v severovýchodnom Atlantiku (NEAFC). V novembri 2007 odporučila NEAFC vymeniť určitý počet lodí na zozname lodí, u ktorých sa potvrdilo, že sa angažovali v nezákonnom, nenahlásenom a neregulovanom rybolove. Musí sa zabezpečiť vykonávanie týchto odporúčaní v právnom poriadku Spoločenstva. (29) S cieľom prispieť k ochrane chobotníc a najmä chrániť ich mláďatá je potrebné stanoviť v roku 2008 minimálnu veľkosť chobotníc z morských vôd, na ktoré sa vzťahuje zvrchovanosť alebo súdna právomoc tretích krajín a nachádzajú sa v regióne CECAF, až do prijatia nariadenia, ktorým sa zmení a doplní nariadenie (ES) č. 850/98. (30) Z hľadiska odporúčania VTHVRH je v zónach ICES IVc a IVb juh za určitých okolností v roku 2008 povolený rybolov vlečnými sieťami s použitím elektrického pulzného prúdu. (31) Medziamerická komisia pre tropické tuniaky (IATTC) neprijala obmedzenia úlovkov tuniaka žltoplutvého, tuniaka veľkookého a tuniaka pruhovaného na svojom zasadnutí v roku 2007 a hoci Spoločenstvo nie je členom IATTC, je nevyhnutné prijať opatrenia na zabezpečenie udržateľného riadenia tohto zdroja pod súdnou právomocou tejto organizácie. (32) [Komisia pre rybné hospodárstvo v západnej a strednej časti Tichého oceánu (WCPFC) prijala na svojom treťom výročnom zasadnutí obmedzenia výlovu tuniaka žltoplutvého, tuniaka veľkookého, tuniaka pruhovaného, mečiara veľkého a juhotichomorského tuniaka bieleho, ako aj technické opatrenia v súvislosti s nakladaním s vedľajším úlovkom. Spoločenstvo je členom WCPFC od januára 2005. Je preto potrebné zapracovať tieto opatrenia do práva Spoločenstva s cieľom zabezpečiť udržateľné riadenie zdrojov, ktoré patria do súdnej právomoci tejto organizácie.] (33) Na svojom výročnom zasadnutí v rokoch 2006 a 2007 prijala GFCM niekoľko odporúčaní na technické opatrenia pre rybolov v Stredozemnom mori. S cieľom prispieť k ochrane zásob rýb je potrebné vykonávať tieto opatrenia v roku 2008, až do prijatia nariadenia, ktorým sa mení a dopĺňa nariadenie (ES) č. 1967/2006. (34) Na výročnom zasadnutí Organizácie pre rybné hospodárstvo v juhovýchodnom Atlantiku (SEAFO) v roku 2007 boli prijaté obmedzenia úlovkov v oblasti na ktorú sa vzťahuje SEAFO konvencia a zaviedli sa podmienky týkajúce sa pokračovania rybolovu v oblastiach momentálne uzatvorených pre rybolov a podrobné požiadavky ohľadom kontroly prístavným štátom. Tieto opatrenia je potrebné implementovať do práva Spoločenstva. (35) Počas rokov 2006 a 2007 sa na výročných zasadnutiach Komisie pre tuniaka Indického oceánu (IOTC) prijalo niekoľko opatrení na riadenie a kontrolu. Tieto opatrenia je potrebné implementovať do práva Spoločenstva. (36) Počas tretieho medzinárodného zasadnutia na vytvorenie novej Regionálnej organizácie na riadenie rybolovu v južnom Tichom oceáne zvolaného v máji 2007 prijali účastníci dočasné opatrenia s cieľom regulovať morské rybolovné činnosti, ako aj rybolov pri dne v južnom Tichom oceáne. Tieto opatrenia je potrebné implementovať do práva Spoločenstva. (37) V snahe zabezpečiť, aby úlovky tresky belasej plavidiel tretej krajiny vo vodách Spoločenstva boli správne započítané, je potrebné pre uvedené lode posilniť kontrolné ustanovenia. (38) V záujme zabezpečenia živobytia rybárov Spoločenstva a v záujme zabránenia ohrozeniu zdrojov a akýmkoľvek možným ťažkostiam spôsobeným uplynutím účinnosti nariadenia Rady (ES) č. 41/2007 z 21. decembra 2006, ktorým sa na rok 2007 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov[36], je dôležité otvoriť tieto oblasti rybolovu 1. januára 2008 a zachovať účinnosť niektorých pravidiel uvedeného nariadenia v januári 2008. Vzhľadom na naliehavosť tejto záležitosti je dôležité poskytnúť výnimku na šesťtýždňové obdobie uvedené v hlave I článku 3 Protokolu o úlohe národných parlamentov v Európskej únii pripojeného k Zmluve o Európskej únii a Zmluvám o založení Európskych spoločenstiev, PRIJALA TOTO NARIADENIE: KAPITOLA I Rozsah pôsobnosti a definície Článok 1 Predmet úpravy Týmto nariadením sa stanovujú rybolovné možnosti na rok 2008 pre určité zásoby rýb a skupiny zásob rýb a súvisiace podmienky, za ktorých sa tieto rybolovné možnosti môžu využívať. Ďalej sa v ňom stanovujú určité obmedzenia rybolovného úsilia a súvisiace podmienky na január 2009, a pre určité antarktické zásoby sa stanovujú rybolovné možnosti a konkrétne podmienky na obdobia uvedené v prílohe IE. Článok 2 Rozsah pôsobnosti 1. Ak nie je ustanovené inak, toto nariadenie sa uplatňuje na: a) rybárske plavidlá Spoločenstva („plavidlá Spoločenstva“) a b) rybárske plavidlá, ktoré sa plavia pod vlajkou tretích krajín a sú registrované v tretích krajinách („plavidlá tretích krajín“) vo vodách Spoločenstva („vody ES“). 2. Odchylne od odseku 1 sa ustanovenia tohto nariadenia, okrem bodov 4.2 a 14 prílohy III a poznámky pod čiarou 1 prílohy VIII, nevzťahujú na rybolovné operácie vykonávané výhradne na účely vedeckého výskumu, ktorý sa vykonáva s povolením a pod dohľadom členského štátu, pod ktorého vlajkou sa plavidlo plaví, a o ktorom boli Komisia a členský štát, v ktorého vodách sa výskum vykonáva, vopred informovaní. Morské organizmy ulovené počas rybolovných operácií vykonávaných výhradne na účely vedeckého výskumu sa nesmú predávať, skladovať, vystavovať alebo ponúkať na predaj na žiadny účel. Článok 3 Vymedzenie pojmov Na účely tohto nariadenia okrem definícií ustanovených v článku 3 nariadenia (ES) č. 2371/2002 platia tieto definície: a) „celkový povolený výlov (TAC)“ je množstvo, ktoré je možné z každej zásoby uloviť každý rok, b) „kvóta“ je podiel TAC pridelený Spoločenstvu, členským štátom alebo tretím krajinám, c) „medzinárodné vody“ sú vody, ktoré nepatria pod zvrchovanosť ani súdnu právomoc žiadneho štátu. Článok 4 Rybolovné zóny Na účely tohto nariadenia platia tieto vymedzenia zón: a) zóny ICES (Medzinárodná rada pre výskum morí) sú vymedzené v nariadení (EHS) č. 3880/91, b) „Skagerrak“ je oblasť ohraničená na západe čiarou vedenou od majáka v Hanstholme po maják v Lindesnes a na juhu čiarou vedenou od majáka v Skagen po maják v Tistlarna a od tohto bodu po najbližší bod švédskeho pobrežia, c) „Kattegat“ je oblasť ohraničená na severe čiarou vedenou od majáka Skagen po maják v Tistlarne a od tohto bodu po najbližší bod na švédskom pobreží a na juhu čiarou vedenou od Hasenøre po Gniben Spids, od Korshage po Spodsbjerg a od Gilbjerg Hoved po Kullen, d) „Cadizský záliv“ je oblasť zóny ICES IXa východne od 7º23'48" z. d., e) zóna GFCM (Všeobecná komisia pre rybné hospodárstvo v Stredozemnom mori) je vymedzená v rozhodnutí Rady 98/416/ES[37] zo 16. júna 1998 o pristúpení Európskeho spoločenstva k Všeobecnej komisii pre rybolov v Stredozemnom mori, f) zóny CECAF (Východný a stredný Atlantik alebo hlavná rybolovná zóna 34 FAO) sú vymedzené v nariadení Rady (ES) č. 2597/95 z 23. októbra 1995 o predkladaní štatistík nominálneho výlovu členskými štátmi, ktoré lovia v určitých oblastiach, s výnimkou severného Atlantického oceánu[38], g) „oblasť podľa dohovoru NEAFC” sú vody vymedzené v článku 1 dohovoru priloženom k rozhodnutiu Rady 81/608/EHS z 13. júla 1981 o uzatvorení Dohovoru o budúcej multilaterálnej spolupráci pri rybolove v severovýchodnom Atlantiku[39], h) „regulačná oblasť NEAFC” sú vody oblasti dohovoru NEAFC, ktoré sa rozprestierajú mimo vôd, ktoré patria do súdnej právomoci zmluvných strán NEAFC, i) zóny NAFO (Organizácia pre rybné hospodárstvo v severozápadnom Atlantiku) sú vymedzené v nariadení Rady (EHS) č. 2018/93 z 30. júna 1993 týkajúcom sa predkladania štatistík o úlovkoch a o rybárskej činnosti členských štátov vykonávajúcich rybolov v severozápadnom Atlantiku[40], j) „regulačná oblasť NAFO“ je časť oblasti Dohovoru o Organizácii pre rybné hospodárstvo v severozápadnom Atlantiku (NAFO), ktorá nepatrí pod zvrchovanosť ani súdnu právomoc pobrežných štátov, k) zóny SEAFO (Organizácia pre rybné hospodárstvo v juhovýchodnom Atlantiku) sú vymedzené v rozhodnutí Rady 2002/738/ES z 22. júla 2002 o uzatvorení Dohovoru o ochrane a využívaní rybolovných zdrojov v juhovýchodnom Atlantickom oceáne Európskym spoločenstvom[41], l) zóna ICCAT (Medzinárodná komisia pre ochranu atlantických tuniakov) je vymedzená v rozhodnutí Rady 86/238/EHS z 9. júna 1986 o pristúpení Spoločenstva k Medzinárodnému dohovoru o zachovaní atlantických tuniakov, zmenenému a doplnenému protokolom pripojeným k záverečnému aktu z konferencie splnomocnených zástupcov zmluvných štátov k dohovoru podpísanému v Paríži 10. júla 1984[42], m) zóny CCAMLR (Dohovor o ochrane antarktických morských živých zdrojov) sú vymedzené v nariadení (ES) č. 601/2004, n) zóna IATTC (Medziamerická komisia pre tropické tuniaky) je vymedzená v rozhodnutí Rady 2006/539/ES z 22. mája 2006 o uzavretí Dohovoru v mene Európskeho spoločenstva o posilnení Medziamerickej komisie pre tropické tuniaky ustanovenej dohovorom medzi Spojenými štátmi americkými a Kostarickou republikou v roku 1949[43], o) zóna IOTC (Komisie pre tuniaky z Indického oceánu) je vymedzená v rozhodnutí Rady 95/399/ES z 18. septembra 1995 o pristúpení spoločenstva k Dohode o založení Komisie pre tuniaky z Indického oceánu[44], p) Oblasť Regionálnej organizácie na riadenie rybného hospodárstva v južnom Tichom oceáne (SPFO) sa nachádza v otvorenom mori južne od Ekvádoru, severne od oblasti na ktorú sa vzťahuje dohovor CCAMLR, východne od oblasti na ktorú sa vzťahuje dohovor SIOFA, ako je definované v rozhodnutí Rady 2006/496/ES zo 6. júla 2006 o podpísaní Dohody o rybolove v južnom Indickom oceáne v mene Európskeho spoločenstva a západne od oblastí rybného hospodárstva pod jurisdikciou juhoamerických štátov. q) Zóna WCPFC (Dohovoru o rybnom hospodárstve v západnom a strednom Tichom oceáne) je definovaná v rozhodnutí 2005/75/ES z 26. apríla 2004 o pristúpení Spoločenstva k Dohovoru o zachovaní a riadení zdrojov veľmi sťahovavých druhov rýb v západnom a strednom Tichom oceáne[45]. KAPITOLA II Rybolovné možnosti a súvisiace podmienky pre plavidlá Spoločenstva Článok 5 Obmedzenia úlovkov a rozdelenie 1. Obmedzenia úlovkov pre plavidlá Spoločenstva vo vodách Spoločenstva alebo v určitých vodách, ktoré nepatria Spoločenstvu, a rozdelenie týchto obmedzení úlovkov medzi členské štáty a dodatočné podmienky v súlade s článkom 2 nariadenia (ES) č. 847/96 sa ustanovujú v prílohe I. 2. Plavidlám Spoločenstva sa týmto povoľuje loviť v rámci kvót stanovených v prílohe I vo vodách, ktoré patria do rybolovnej súdnej právomoci Faerských ostrovov, Grónska, Islandu a Nórska, a v rybolovnej zóne okolo Jan Mayen, za podmienok, ktoré sa ustanovujú v článkoch 11, 20 a 21. 3. Komisia stanovuje konečné obmedzenia úlovkov pre rybolov piesočnicovitých v zónach IIIa a IV ICES a vo vodách ES zóny ICES IIa na základe pravidiel uvedených v bode 8 prílohy IID. 4. Komisia stanovuje obmedzenia úlovkov korušky polárnej v zónach ICES V a XIV v grónskych vodách zóny ICES XIV dostupné pre Spoločenstvo vo výške 7,7 % TAC pre korušku polárnu okamžite po stanovení TAC. 5. Komisia môže v súlade s postupom uvedeným v článku 30 ods. 2 nariadenia č. 2371/2002 revidovať obmedzenia výlovu pre zásoby tresky koruškovitej v zóne ICES IIIa a pre zásoby šproty vo vodách ES zón ICES IIa a IV z hľadiska vedeckých informácií zhromaždených počas prvej polovice roku 2008. 6. Komisia stanovuje limity úlovkov pre zásoby sardely v zóne ICES VIII na základe vedeckých informácií zhromaždených počas prvej polovice roku 2008 a na základe konzultácií uskutočnených v súlade s viacročným plánom pre sardelu. Článok 6 Zakázané druhy Plavidlám Spoločenstva sa vo vodách ES aj mimo vôd ES zakazuje loviť, držať na palube, prekladať a vykladať tieto druhy: - obroň sťahovavý ( Cetorinhus maximus ), - žralok biely ( Carcharodon carcharias ). Článok 7 Osobitné ustanovenia a rozdelenie 1. Rozdelenie rybolovných možností medzi členské štáty podľa prílohy I platí bez toho, aby boli dotknuté: a) výmeny vykonané podľa článku 20 ods. 5 nariadenia (ES) č. 2371/2002, b) prerozdelenia vykonané podľa článku 21 ods. 4, článku 23 ods. 1 a článku 32 ods. 2 nariadenia (EHS) č. 2847/93, c) dodatočné vykládky povolené podľa článku 3 nariadenia (ES) č. 847/96, d) množstvá zadržané podľa článku 4 nariadenia (ES) č. 847/96, e) zníženia vykonané podľa článku 5 nariadenia (ES) č. 847/96. 2. Na účely prevedenia zadržaných kvót do roku 2009 sa uplatňuje článok 4 ods. 2 nariadenia (ES) č. 847/96 odchylne od tohto nariadenia na všetky zásoby podliehajúce analytickému TAC. Článok 8 Obmedzenia rybolovného úsilia a súvisiace podmienky riadenia zásob 1. Od 1. februára 2008 do 31. januára 2009 sa obmedzenia rybolovného úsilia a súvisiace podmienky ustanovené: a) v prílohe IIA uplatňujú na riadenie určitých zásob v Kattegate, Skagerraku a v zónach ICES IV, VIa, VIIa, VIId a vo vodách ES zóny ICES IIa, b) v prílohe IIB uplatňujú na riadenie mieňa a homára štíhleho v zónach ICES VIIIc a IXa s výnimkou Cadizského zálivu, c) v prílohe IIC uplatňujú na riadenie zásob soley v zóne ICES VIIe, d) v prílohe IID uplatňujú na riadenie zásob piesočnicovitých v zónach ICES IIIa a IV a vodách ES zóny ICES IIa. 2. Na obdobie od 1. januára 2009 do 31. januára 2009 sa na zásoby uvedené v odseku 1 písm. a), b), c) a d) naďalej uplatňuje rybolovné úsilie a súvisiace podmienky ustanovené v prílohách IIA, IIB, IIC a IID k nariadeniu (ES) č. 41/2007. 3. Komisia stanoví konečné rybolovné úsilie na rok 2008 pri rybolove piesočnicovitých v zónach ICES IIIa a IV a vo vodách ES zóny ICES IIa na základe pravidiel ustanovených v bodoch 3 až 7 prílohy IID. 4. Členské štáty zabezpečia, aby na rok 2008 úrovne rybolovného úsilia, merané v kilowattoch za deň neprítomnosti v prístave, plavidiel, ktoré majú povolenia na hlbokomorský rybolov, neprekročili 70 % priemerného ročného rybolovného úsilia vynaloženého plavidlami dotknutého členského štátu v roku 2003 pri plavbách, keď mali povolenia na hlbokomorský rybolov a/alebo lovili sa hlbokomorské druhy, ako je uvedené v prílohách I a II nariadenia (ES) č. 2347/2002. Tento odsek sa vzťahuje len na rybolovné výpravy, na ktorých sa uloví viac ako 100 kg hlbokomorských druhov iných ako striebristka severná. Článok 9 Podmienky vykládky úlovkov a vedľajších úlovkov 1. Ryby zo zásob, pre ktoré sú stanovené obmedzenia úlovkov, môžu zostať na palube alebo sa môžu vyložiť, len ak: a) úlovky vykonali plavidlá členského štátu, ktoré majú kvótu, a táto kvóta nie je vyčerpaná alebo b) tieto úlovky predstavujú súčasť podielu Spoločenstva, ktorý nebol rozdelený kvótami medzi členské štáty, a tento podiel nebol vyčerpaný. 2. Odchylne od odseku 1 sa nasledujúce ryby môžu ponechať na palube alebo vyložiť dokonca aj vtedy, keď určitý členský nemá žiadne kvóty, alebo keď sú kvóty alebo podiely vyčerpané: a) druhy iné ako sleď a makrela, keď: i) boli ulovené zmiešané s inými druhmi sieťami, ktorých veľkosť ôk je menšia ako 32 mm v súlade s článkom 4 nariadenia (ES) č. 850/98 a ii) úlovky neboli roztriedené na palube ani pri vykládke, alebo b) makrely, keď: i) boli ulovené zmiešané so stavridami alebo sardinkami; ii) 10 % celkovej hmotnosti makrely na palube neprekračujú stavridy a sardinky a iii) úlovky neboli roztriedené na palube ani pri vykládke. 3. Všetky vykládky sa započítajú do kvóty, alebo, ak nebol podiel Spoločenstva rozdelený kvótami medzi členské štáty, do podielu Spoločenstva, s výnimkou úlovkov vykonaných podľa ustanovení odseku 2. 4. Určenie percenta vedľajších úlovkov a nakladanie s nimi sa vykonáva v súlade s článkami 4 a 11 nariadenia (ES) č. 850/98. Článok 10 Netriedené vykládky v zónach ICES IIIa, IV a VIId a vo vodách ES zóny ICES IIa 1. Článok 2 ods. 1 nariadenia (ES) č. 1434/98 sa nevzťahuje na slede ulovené v zónach ICES IIIa, IV a VIId a vo vodách ES zóny ICES IIa. 2. Ak budú obmedzenia úlovku členského štátu pre sleďa v zónach IIIa, IV a VIId a vo vodách ES zóny IIa vyčerpané, bude plavidlám plaviacim sa pod vlajkou takéhoto členského štátu a zaregistrovaným v Spoločenstve, ktoré lovia v loviskách, pre ktoré platia príslušné obmedzenia úlovku, zakázané vykladať úlovky, ktoré sú netriedené a ktoré obsahujú sleďa. 3. Členské štáty zabezpečia uplatňovanie primeraného programu odoberania vzoriek, ktorý umožňuje účinné monitorovanie netriedených vykládok podľa druhov ulovených v zónach ICES IIIa, IV a VIId a vo vodách ES zóny ICES IIa. 4. Netriedené úlovky v zónach ICES IIIa, IV a VIId a vo vodách ES zóny ICES IIa sa vykladajú iba v prístavoch a na miestach vykládky, kde sa uplatňuje program odoberania vzoriek uvedený v odseku 1. Článok 11 Obmedzenia prístupu Rybolov plavidlami Spoločenstva sa nesmie vykonávať v Skagerraku v pásme 12 námorných míľ od pobrežných línií Nórska. Plavidlá plaviace sa pod vlajkou Dánska alebo Švédska však majú dovolené loviť v pásme 4 námorných míľ od pobrežných línií Nórska. Článok 12 Určenie veľkosti ôk a hrúbky povrazu Veľkosť ôk a hrúbka povrazu uvedené v tomto nariadení sú určené v súlade s nariadením Komisie (ES) č. 129/2003 z 20. januára 2003, ktoré ustanovuje podrobné pravidlá pre stanovovanie veľkosti ôk a hrúbky povrazu rybárskych sietí[46]. Článok 13 Prechodné technické a kontrolné opatrenia Prechodné technické a kontrolné opatrenia pre plavidlá Spoločenstva sú stanovené v prílohe III. KAPITOLA III Obmedzenie úlovkov a príslušné podmienky pre rybárske plavidlá tretej krajiny Článok 14 Oprávnenie Rybárske plavidlá plaviace sa pod vlajkou Venezuely a Nórska a rybárske plavidlá registrované na Faerských ostrovoch sú oprávnené loviť vo vodách Spoločenstva v rámci obmedzení úlovkov uvedených v prílohe I a s prihliadnutím na podmienky ustanovené v článkoch 15,16 a 17 a 21 až 27. Článok 15 Zakázané druhy Rybárskym plavidlám z tretích krajín sa vo všetkých vodách ES zakazuje loviť, držať na palube, prekladať a vykladať tieto druhy: - obroň sťahovavý (Cetorinhus maximus), - žralok biely (Carcharodon carcharias). Článok 16 Zemepisné obmedzenia 1. Rybolov rybárskymi plavidlami plaviacimi sa pod vlajkou Nórska alebo registrovanými na Faerských ostrovoch sa obmedzuje na tie časti pásma 200 námorných míľ, ktoré ležia smerom do mora, 12 námorných míľ od pobrežných línií členských štátov v zóne ICES IV, v Kattegate a v Atlantickom oceáne severne od 43°00' s. š., okrem oblasti uvedenej v článku 18 nariadenia (ES) č. 2371/2002. 2. Rybolov v Skagerraku rybárskymi plavidlami plaviacimi sa pod vlajkou Nórska je povolený smerom do mora štyri námorné míle od pobrežných línií Dánska a Švédska. 3. Rybolov rybárskymi plavidlami plaviacimi sa pod vlajkou Venezuely sa obmedzuje na tie časti pásma 200 námorných míľ, ktoré ležia smerom do mora, 12 námorných míľ od pobrežných línií departmánu Francúzska Guyana. Článok 17 Tranzit cez vody Spoločenstva Rybárske plavidlá tretej krajiny, ktoré vykonávajú tranzit vodami Spoločenstva, musia uložiť svoje siete tak, aby tieto nemohli byť pohotovo použité, v súlade s týmito podmienkami: 2. siete, závažia a podobné súčasti výstroja musia byť odpojené od vlečných palúb, vlečných a ťažných oceľových a konopných lán, 3. siete, ktoré sú na palube alebo nad ňou, musia byť bezpečne pripevnené k niektorej časti vrchnej konštrukcie. Článok 18 Podmienky vykládky úlovkov a vedľajších úlovkov Ryby zo zásob, pre ktoré sú stanovené obmedzenia výlovu, sa nesmú držať na palube a ani vykladať, ak úlovky neboli vykonané rybárskymi plavidlami tretej krajiny, ktorá má kvótu a táto kvóta nebola vyčerpaná. Článok 19 Prechodné technické a kontrolné opatrenia Prechodné technické a kontrolné opatrenia pre rybárske plavidlá tretej krajiny sú stanovené v prílohe III. KAPITOLA IV Ustanovenia o prideľovaní licencií plavidlám Spoločenstva Článok 20 Licencie a súvisiace podmienky 1. Bez ohľadu na všeobecné pravidlá o licenciách na rybolov a osobitných povoleniach na rybolov uvedených v nariadení (ES) č. 1627/94 je na rybolov plavidlami Spoločenstva vo vodách tretej krajiny potrebná licencia vydaná orgánmi tejto tretej krajiny. 2. Odsek 1 sa však neuplatňuje na nasledujúce plavidlá Spoločenstva, keď vykonávajú rybolov v nórskych vodách Severného mora: a) plavidlá s tonážou rovnou alebo menšou ako 200 GT, b) plavidlá vykonávajúce rybolov na ľudskú spotrebu týkajúci sa iných druhov, ako je makrela; alebo c) plavidlá plaviace sa pod vlajkou Švédska v súlade s obvyklou praxou. 3. Maximálny počet licencií a iné príslušné podmienky budú stanovené tak, ako je to uvedené v časti I prílohy IV. V žiadostiach o licencie sa uvádzajú druhy rybolovu a názov a vlastnosti plavidiel Spoločenstva, pre ktoré sa majú vydať licencie, a orgány členských štátov tieto žiadosti adresujú Komisii. Komisia predloží tieto žiadosti orgánom príslušnej tretej krajiny. 4. Ak jeden členský štát prevedie kvótu na iný členský štát (výmena) v oblastiach rybolovu stanovených v časti I prílohy IV, prevod obsahuje príslušný prevod licencií a oznamuje sa Komisii. Celkový počet licencií za každú oblasť rybolovu stanovený v časti I prílohy IV sa však nesmie prekročiť. 5. Plavidlá Spoločenstva dodržiavajú ochranné a kontrolné opatrenia, ako aj všetky ostatné ustanovenia platné pre pásmo, v ktorom vykonávajú činnosť. Článok 21 Faerské ostrovy Plavidlá Spoločenstva s licenciou na vykonávanie cieleného rybolovu jedného druhu vo vodách Faerských ostrovov môžu vykonávať cielený rybolov iného druhu za predpokladu, že vopred informujú orgány Faerských ostrovov. KAPITOLA V Ustanovenia o prideľovaní licencií rybárskym plavidlám tretích krajín Článok 22 Povinnosť vlastniť licenciu a osobitné povolenie na rybolov 1. Bez ohľadu na článok 28b nariadenia (EHS) č. 2847/93 sú rybárske plavidlá, ktoré sa plavia pod vlajkou Nórska s tonážou menšou ako 200 GT, oslobodené od povinnosti vlastniť licenciu a povolenie na rybolov. 2. Licencia a osobitné povolenie na rybolov sa musia uchovávať na palube. Rybárske plavidlá registrované na Faerských ostrovoch alebo v Nórsku sú však oslobodené od tejto povinnosti. 3. Rybárske plavidlá tretích krajín oprávnené loviť do 31. decembra 2007 môžu pokračovať v lovení od 1. januára 2008, kým sa Komisii nepredloží zoznam plavidiel oprávnených na rybolov a kým ho Komisia neschváli. Článok 23 Žiadosť o licenciu a osobitné povolenie na rybolov Žiadosť o licenciu a osobitné povolenie na rybolov od orgánu tretej krajiny musí byť adresovaná Komisii a musí obsahovať tieto informácie: a) názov plavidla; b) registračné číslo; c) vonkajšie identifikačné písmená a číslice, d) prístav registrácie, e) meno a adresu vlastníka alebo nájomcu, f) celkovú tonáž a celková dĺžka, g) výkon motora, h) volací znak a rádiovú frekvenciu, i) plánovaný spôsob rybolovu, j) plánovanú oblasť rybolovu, k) druhy, ktorých lov sa plánuje, l) obdobie, na ktoré sa licencia požaduje. Článok 24 Počet licencií Počet licencií a osobitné súvisiace podmienky sa stanovia tak, ako je uvedené v časti II prílohy IV. Článok 25 Zrušenie a odňatie 1. Licencie a osobitné povolenia na rybolov môžu byť zrušené s cieľom vydať nové licencie a osobitné povolenia na rybolov. Takéto zrušenie nadobúda účinnosť v deň predchádzajúci dátumu vydania nových licencií a osobitných povolení na rybolov Komisiou. Nové licencie a osobitné povolenia na rybolov nadobúdajú účinnosť dňom ich vydania. 2. Licencie a osobitné povolenia na rybolov sa úplne alebo čiastočne odnímu pred dátumom ukončenia ich platnosti, ak sa vyčerpala kvóta pre danú zásobu stanovená v prílohe I. 3. Licencie a osobitné povolenia na rybolov sa odnímu v prípade nesplnenia povinností stanovených v tomto nariadení. Článok 26 Nedodržanie príslušných pravidiel 1. Rybárskemu plavidlu tretej krajiny, v súvislosti s ktorým neboli splnené povinnosti uvedené v tomto nariadení, sa na obdobie nepresahujúce 12 mesiacov nevydá žiadna licencia ani osobitné povolenie na rybolov. 2. Komisia predloží orgánom príslušnej tretej krajiny názvy a charakteristiky rybárskych plavidiel tretej krajiny, ktoré nebudú oprávnené na lov rýb v rybolovnom pásme Spoločenstva nasledujúci mesiac alebo mesiace dôsledku porušenia príslušných pravidiel tohto nariadenia. Článok 27 Povinnosti držiteľa licencie 1. Rybárske plavidlá tretej krajiny dodržiavajú ochranné a kontrolné opatrenia a ostatné ustanovenia, ktorými sa riadi rybolov vykonávaný plavidlami Spoločenstva v zóne, v ktorej pôsobia, najmä nariadenia (EHS) č. 1381/87, (EHS) č. 2847/93, (ES) č. 1627/94, (ES) č. 850/98 a (ES) č. 1434/98 a nariadenia Rady (ES) č. 2187/2005 [47]. 2. Rybárske plavidlá tretej krajiny uvedené v odseku 1 vedú lodný denník, do ktorého sa zapisujú informácie uvedené v časti I prílohy V. 3. Rybárske plavidlá tretej krajiny, okrem plavidiel plaviacich sa pod vlajkou Nórska, ktoré vykonávajú rybolov v zóne ICES IIIa, zašlú informácie uvedené v prílohe VI Komisii v súlade s pravidlami ustanovenými v danej prílohe. Článok 28 Osobitné ustanovenia týkajúce sa departmánu Francúzska Guyana 1. Udelenie licencií na rybolov vo vodách departmánu Francúzska Guyana je podmienené záväzkom vlastníka príslušného rybárskeho plavidla tretej krajiny, že na žiadosť Komisie povolí príchod pozorovateľa na palubu. 2. Rybárske plavidlá tretej krajiny, ktoré lovia vo vodách departementu Francúzskej Guyany, vedú lodný denník zodpovedajúci modelu uvedenému v časti II prílohy V. Údaje o úlovkoch sa na požiadanie zasielajú Komisii prostredníctvom francúzskych orgánov. KAPITOLA VI Osobitné ustanovenia pre plavidlá Spoločenstva, ktoré vykonávajú rybolov v Stredozemnom mori Článok 29 Ustanovenie uzatvorenej sezóny pre rybolov koryfén zariadeniami na zhlukovanie rýb (FAD) 1. Na ochranu koryfén (Coryphaena hippurus ), najmä malých rýb, je rybolov koryfén s použitím zariadení na zhlukovanie rýb (FAD) zakázaný od 1. januára 2008 do 14. augusta 2008 vo všetkých geografických podoblastiach zóny dohody o GFCM. 2. Ak členský štát môže dokázať, že v dôsledku zlého počasia rybárske plavidlá plaviace sa pod jeho vlajkou neboli schopné využiť svoje štandardné rybolovné dni, členský štát môže odchylne od odseku 1 preniesť dni, ktoré jeho plavidlá stratili pri rybolove s použitím FAD, až do 31. januára nasledujúceho roka. Členské štáty, ktoré chcú využiť tento prenos, predložia do 1. januára 2009 Komisii žiadosť o dodatočný počet dní, počas ktorých sú plavidlá oprávnené loviť koryfény s použitím zariadení na zhromažďovanie rýb počas obdobia zákazu od 1. januára 2009 do 31. januára 2009. Táto žiadosť obsahuje tieto údaje: a) správu obsahujúcu údaje o ukončení príslušných rybolovných činností, vrátane príslušných podporných meteorologických informácií; b) názov plavidla; c) registračné číslo; d) vonkajšie identifikačné písmená a čísla ako je uvedené v prílohe I k nariadeniu Komisie (ES) č. 26/2004[48]. Komisia zašle informácie od členských štátov výkonnému sekretariátu GFCM. 3. Členské štáty zašlú Komisii pred 1. novembrom 2008 správu o vykonávaní opatrení uvedených v odseku 1. Článok 30 Ustanovenie oblastí, v ktorých je zakázaný rybolov, na ochranu hlbokomorských citlivých biotopov 1. Rybolov vlečnými škrabákmi a vlečnými sieťami na lov pri dne sa zakazuje v oblastiach, ktorých hranice tvoria línie spájajúce tieto súradnice: a) Oblasť, v ktorej je zakázaný hlbokomorský rybolov („útes Lophelia pri Capo Santa Maria di Leuca“) - 39° 27,72' s. š., 18° 10,74' v. d. - 39° 27,80' s. š., 18° 26,68' v. d. - 39° 11,16' s. š., 18° 04,28' v. d. - 39° 11,16' s. š., 18° 35,58' v. d. b) Oblasť, v ktorej je zakázaný hlbokomorský rybolov ("oblasť v delte Nílu, v ktorej presakujú chladné uhľovodíky") - 31° 30,00' s. š., 33° 10,00' v. d. - 31° 30,00' s. š., 34° 00,00' v. d. - 32° 00,00' s. š., 34° 00,00' v. d. - 32° 00,00' s. š., 33° 10,00' v. d. c) Oblasť, v ktorej je zakázaný hlbokomorský rybolov („Seamount Eratosthemes“) - 33° 00,00' s. š., 32° 00,00' v. d. - 33° 00,00' s. š., 33° 00,00' v. d. - 34° 00,00' s. š., 33° 00,00' v. d. - 34° 00,00' s. š., 32° 00,00' v. d. 2. Členské štáty prijmú opatrenia potrebné na ochranu hlbokomorských citlivých biotopov v oblastiach uvedených v odseku 1, a najmä zabezpečia, aby tieto oblasti boli chránené pred vplyvmi akejkoľvek inej ako rybolovnej činnosti, ktorá ohrozuje zachovanie vlastností, ktoré charakterizujú tieto konkrétne biotopy. Článok 31 Minimálna veľkosť ôk vlečných sietí rozšírených v niektorých miestnych a sezónnych rybolovov pri dne 1. Odchylne od ustanovení článkov 8 ods. 1 písm. h) a 9 ods. 3 bod 2 nariadenia (ES) č. 1967/2006 členské štáty môžu pokračovať v povoľovaní v prípade rybárskych plavidiel, ktoré plávajú pod ich vlajkou, použitie veľkosť ôk koncového rukávca siete menej ako 40 mm v priemere na vykonanie určitých miestnych a sezónnych rybolovov pri dne pri využívaní nezdieľanej oblasti morského dna. 2. Prvý odsek sa uplatní len na rybolovné činnosti už formálne povolené členskými štátmi v súlade s vnútroštátnym právom, ktoré je v platnosti 1. januára 2007 a nesmie sa požadovať žiadne ďalšie zvýšenie rybolovného úsilia v porovnaní s rokom 2006. 3. Členské štáty predložia Komisii do 5. januára 2008 a počas zvyčajného času spracovania údajov zoznam lodí oprávnených podľa ods. 1. Tento zoznam oprávnených plavidiel bude obsahovať nasledovné informácie: a) názov plavidla, b) registračné číslo plavidla flotily Spoločenstva (CFR) a vonkajšie označenie definované v prílohe I k nariadeniu Komisie (ES) č. 26/2004, c) povolený rybolov, ktorý uskutočnilo každé plavidlo v podmienkach zásoby(zásob), oblasť lovu, ako je určené v Rezolúcii GFCM/31/2007/2 a použitý výstroj. (d) Povolené obdobie rybolovu. 4 Komisia zašle informácie od členských štátov výkonnému sekretariátu GFCM. KAPITOLA VII Osobitné ustanovenia pre plavidlá Spoločenstva loviace halibuta tmavého v regulačnej oblasti Organizácie pre rybné hospodárstvo v severozápadnom Atlantiku (NAFO) Článok 32 Správy o úlovkoch 1. Kapitán plavidla s povolením na lov halibuta tmavého podľa článku 5 nariadenia (ES) č. 2115/2005 prostredníctvom elektronických prostriedkov zašle príslušným orgánom svojho členského štátu záznam o úlovkoch, kde uvedie množstvo uloveného halibuta svojim plavidlom, včítane nulových vrátení úlovkov. 2. Správa uvedená v odseku 1 sa prvýkrát odosiela najneskôr na koniec desiateho dňa nasledujúceho od vstupu plavidla do NAFO regulačnej oblasti alebo po začatí rybolovnej výpravy. Táto správa sa odosiela v päťdennom intervale. Ak sa úlovky halibuta grónskeho oznámené v súlade s odsekom 1 považujú za úlovky, ktoré vyčerpali 75 % kvóty pridelenej vlajkovým členským štátom, kapitáni plavidla zasielajú tieto správy každé tri dni. 3. Každý členský štát po prijatí záznamu o úlovkoch ho prepošle Komisii. Komisia okamžite postúpi tieto informácie sekretariátu NAFO. Článok 33 Ďalšie kontrolné opatrenia 1. Plavidlá oprávnené na lov halibuta grónskeho podľa článku 5 nariadenia (ES) č. 2115/2005 môžu vstúpiť len do regulačnej oblasti NAFO loviť halibuta nórskeho, pokiaľ majú menej ako 50 ton úlovku na palube alebo pokiaľ je vstup povolený podľa ods. 2, 3 a 4. 2. Pokiaľ plavidlo s povolením na lov halibuta grónskeho s povolením loviť podľa článku 5 nariadenia (ES) č. 2115/2005 má na palube úlovky ulovené mimo regulačnej oblasti NAFO v množstve 50 a viac ton, musí oznámiť sekretariátu NAFO e-mailom, alebo faxom najneskôr 72 hodín pred vstupom (ENT) do regulačnej oblasti NAFO množstvo úlovku ponechaného na palube, odhad pozície (šírka/dĺžka) kde kapitán lode predpokladá, že začne loviť a odhadovaný čas príchodu na túto pozíciu. 3. Pokiaľ kontrolné plavidlo na základe oznámenia v odseku 2 signalizuje svoj úmysel vykonať inšpekciu, oznámi súradnice kontrolného bodu inšpekcie, ktorá sa na plavidle má uskutočniť. Kontrolný bod nesmie byť viac ako 60 námorných míľ od pozície, kde kapitán lode odhadoval, že plavidlo začne loviť. 4. Pokiaľ plavidlá s povolením na rybolov halibuta grónskeho v súlade s článkom 5 nariadenia (ES) č. 2115/2005 zachytia oznámenie od sekretariátu NAFO alebo od inšpekčného plavidla v čase vstupu do regulačnej oblasti NAFO, že inšpekčné plavidlo chce vykonať inšpekciu podľa ods. 3, rybárske plavidlo môže pokračovať v rybolove. Rybárske plavidlo tiež môže začať rybolovné činnosti bez predchádzajúcej inšpekcie, pokiaľ inšpekčné plavidlo nezačne inšpekciu do troch hodín od príchodu inšpekčného plavidla na kontrolný bod. Článok 34 Ochranná zóna koralov V divízii NAFO 3O sa oblasť definovaná v prílohe VII zatvára pre rybolovné činnosti, ktoré majú výstroj s kontaktom dna. KAPITOLA VIII Osobitné ustanovenia týkajúce sa vykládky a prekládky mrazených rýb ulovených rybárskymi plavidlami tretích krajín v oblasti na ktorú sa vzťahuje Dohovor o rybolove vo východnom Atlantickom oceáne ( NEAFC) Článok 35 Štátny prístavný dozor Bez toho, aby bolo dotknuté nariadenie Rady (EHS) č. 2847/93 a nariadenie Rady (ES) č. 1093/94 zo 6. mája 1994, ktorými sa stanovujú podmienky, za ktorých môžu rybárske plavidlá tretích krajín priamo vykladať a predávať úlovky v prístavoch Spoločenstva [49], postupy stanovené v tejto kapitole sa uplatňujú na vykládku alebo prekládku v prístavoch členských štátoch mrazených rýb ulovených rybárskymi plavidlami tretích krajín v oblasti, na ktorú sa vzťahuje dohovor NEAFC. Článok 36 Určené prístavy Vykládka a prekládka vo vodách Spoločenstva je povolená len v určených prístavoch. Členské štáty určia miesto používané na vykládky alebo miesto blízko brehu (určené prístavy), kde sú povolené operácie vykládky alebo prekládky rýb uvedené v článku 35. Členské štáty musia oznámiť Komisii akékoľvek zmeny v zozname určených prístavov na rok 2007 najneskôr pätnásť dní pred nadobudnutím účinnosti zmeny. Komisia uverejní zoznam určených prístavov a zmeny v ňom v sérii "C" Úradného vestníka Európskej únie a umiestni ho na svoju internetovú stránku. Článok 37 Predchádzajúce oznámenie o vstupe do prístavu 1. Odchylne od článku 28e ods. 1 nariadenia Rady (EHS) č. 2847/93 kapitáni (alebo ich zástupcovia) všetkých rybárskych plavidiel, ktoré prevážajú ryby uvedené v článku 35 a ktoré majú v úmysle vstúpiť do prístavu na účely vykládky alebo prekládky, informujú príslušný orgán členského štátu, ktorý chcú použiť, najmenej 3 pracovné dni pred očakávaných časom príchodu. 2. K oznámeniu uvedenému v odseku 1 musí byť pripojené tlačivo uvedené v časti I prílohy X s riadne vyplnenou časťou A, a to takto: a) tlačivo PSC 1 sa používa, keď rybárske plavidlo vykladá svoj vlastný úlovok, b) tlačivo PSC 2 sa používa, keď rybárske plavidlo bolo zapojené do operácií prekládky. V takýchto prípadoch sa pre každé odovzdávajúce plavidlo používa osobitné tlačivo. 3. Prístavný členský štát bez meškania postúpi výtlačok tlačiva uvedeného v odseku 2 vlajkovému štátu loviaceho rybárskeho plavidla a vlajkovým štátom odovzdávajúcich plavidiel, ak boli plavidlá zapojené do operácií prekládky. Článok 38 Oprávnenia na vykládku alebo prekládku 1. Oprávnenie na vykládku alebo prekládku môžu príslušné orgány prístavného členského štátu udeliť, len ak vlajkový štát rybárskeho plavidla, ktoré má v úmysle vykonať vykládku alebo prekládku, alebo ak je plavidlo zapojené do operácií prekládky mimo prístavu, vlajkový štát alebo štáty odovzdávajúcich plavidiel, potvrdili zaslaním výtlačku tlačiva zaslaného v súlade s článkom 37 ods. 3 s riadne vyplnenou časťou B, že: a) Rybárske plavidlo prehlásilo, že ulovilo dané ryby, a malo dostatočnú kvótu na nahlásené druhy. b) množstvá rýb na palube boli riadne nahlásené a zohľadnené pri výpočte akýchkoľvek obmedzení úlovku alebo rybolovného úsilia, ktoré môžu byť uplatniteľné, c) Rybárske plavidlo, ktoré ulovilo dané ryby, malo povolenie na lov v nahlásenej oblasti. d) deklarovaná prítomnosť plavidla v oblasti úlovku bola overená v súlade s údajmi VMS. Operácie vykládky alebo prekládky sa môžu začať až po oprávnení udelenom príslušnými orgánmi prístavného štátu. 2. Prístavný členský štát môže odchylne od odseku 1 udeliť oprávnenie na všetku vykládku alebo jej časť, ak neexistuje potvrdenie uvedené v odseku 1, ale v tom prípade drží príslušné ryby v skladovacích priestoroch pod kontrolou príslušných orgánov. Tieto ryby budú prepustené na predaj, prevzaté alebo dopravené, až keď sa získa potvrdenie uvedené v odseku 1. Ak potvrdenie nie je prijaté do 14 dní od vykládky, prístavný členský štát môže skonfiškovať ryby a zbaviť sa ich v súlade s vnútroštátnymi pravidlami. 3. Príslušné orgány prístavného členského štátu bez meškania oznámia svoje rozhodnutie, či oprávnia alebo neoprávnia vykládku alebo prekládku, Komisii a tajomníkovi NEAFC zaslaním riadne vyplneného tlačiva uvedeného v časti I prílohy X s riadne vyplnenou časťou C, ak sú vykladané alebo prekladané ryby ulovené v regulačnej oblasti NEAFC. Článok 39 Kontroly 1. Príslušné orgány členského štátu vykonajú v svojich prístavoch každý rok kontroly najmenej 15 % vykládok alebo prekládok rybárskymi plavidlami tretích krajín uvedené v článku 35. 2. Tieto kontroly zahŕňajú monitorovanie celej vykládky alebo prekládky a obsahujú krížovú kontrolu medzi množstvami podľa druhov zaznamenanými v oznámení pred vykládkou a vyloženými alebo preloženými množstvami podľa druhov. 3. Inšpektori vynaložia maximálne úsilie na zabránenie neprimeraného zdržania rybárskeho plavidla a zabezpečia, aby rybárskemu plavidlu spôsobili čo najmenšie vyrušenie a problémy a aby sa zabránilo zhoršeniu kvality rýb. Článok 40 Kontrolná správa 1. Každá kontrola je dokumentovaná vypracovaním kontrolnej správy, ako je ustanovené v časti II prílohy X. 2. Jedno vyhotovenie každej kontrolnej správy sa bez meškania zašle vlajkovému štátu kontrolovaného rybárskeho plavidla a vlajkovému štátu alebo štátom odovzdávajúcich plavidiel, ak bolo rybárske plavidlo zapojené do operácií prekládky, a Komisii a tajomníkovi NEAFC, ak sú vykladané alebo prekladané ryby ulovené v oblasti dohovoru NEAFC. 3. Originál alebo úradne overená kópia každej kontrolnej správy sa na požiadanie zašle vlajkovému štátu kontrolovaného rybárskeho plavidla. KAPITOLA IX Osobitné ustanovenia pre pravidlá Spoločenstva v oblasti Dohovoru o ochrane živých antarktických morských zdrojov (CCAMLR) Oddiel 1 OBMEDZENIA A POžADOVANÉ INFORMÁCIE O PLAVIDLÁCH ČLÁNOK 41 Zákazy a obmedzenia výlovu 1. Priamy rybolov druhov uvedených v prílohe VIII je zakázaný v zónach a počas období stanovených v danej prílohe. 2. V prípade nových a prieskumných lovísk platia obmedzenia úlovkov a vedľajších úlovkov uvedené v prílohe IX v podoblastiach uvedených v danej prílohe. Článok 42 Požiadavky na informácie týkajúce sa plavidiel oprávnených loviť ryby v oblasti CCAMLR 1. Okrem požadovaných informácií týkajúcich sa oprávnených plavidiel stanovených v článku 3 ods. 2 nariadenia (ES) č. 601/2004 oznamujú členské štáty od 1 augusta 2008 Komisii tieto informácie o takýchto plavidlách: a) číslo IMO plavidla (ak je vydané), b) predchádzajúcu vlajku, ak existovala, c) medzinárodný rádiový volací znak, d) meno a adresu vlastníka(ov) plavidla a každého užívateľa(ov), ak sú známi, e) kde a kedy bolo plavidlo postavené; f) typ plavidla, g) dĺžku, h) farebnú fotografiu plavidla, ktorú tvorí: i) jedna fotografia nie menšia ako 12 x 7 cm, na ktorej je vyobrazený pravý bok plavidla, zobrazujúcu ho v plnej dĺžke a s úplnými konštrukčnými charakteristikami, ii) jedna fotografia nie menšia ako 12 x 7 cm, na ktorej je vyobrazený ľavý bok plavidla, zobrazujúca ho v plnej dĺžke a s úplnými konštrukčnými charakteristikami, iii) jedna fotografia nie menšia ako 12 x 7 cm, zobrazujúcu kormu branú priamo z kormy, i) opatrenia prijaté na zabezpečenie činnosti satelitného monitorovacieho zariadenia inštalovaného na palube, ktoré bude zabezpečené proti nedovolenej manipulácii. 2. Od 1. augusta 2008 oznamujú členské štáty v maximálnom možnom rozsahu Komisii aj tieto informácie týkajúce sa plavidiel oprávnených loviť ryby v oblasti CCAMLR: a) meno a adresu prevádzkovateľa, ak sú odlišné od vlastníka(ov) plavidla, b) meno a štátnu príslušnosť kapitána a podľa vhodnosti kapitána pre rybolov, c) druh metódy alebo metód rybolovu, d) najväčšiu šírku lode (m), e) hrubú registrovanú tonáž, f) druhy komunikácie s plavidlom a čísla (čísla INMARSAT A, B a C), g) bežný plný stav posádky, h) výkon hlavného motora alebo motorov, i) nosnosť plavidla (v tonách), počet úložných priestorov na ryby a ich objem (m³), všetky ostatné informácie (napr. klasifikáciu ľadu), čo sa považuje za vhodné. Článok 43 Správa o spozorovaní plavidla 1. V prípade, že kapitán rybárskeho plavidla, ktoré dostalo licenciu, spozoruje v oblasti CCAMLR rybárske plavidlo, kapitán zdokumentuje, ak je to možné, čo najviac informácií o každom takomto spozorovaní, ktoré obsahujú: a) názov a opis plavidla, b) identifikačný volací znak, c) registračné číslo a číslo Lloyds/IMO plavidla, d) vlajkový štát plavidla, e) fotografie plavidla na podporu správy, f) akékoľvek ďalšie dôležité informácie týkajúce sa pozorovaných činností spozorovaného plavidla. 2. Kapitán čo najskôr postúpi správu obsahujúcu informácie uvedené v odseku 1 svojmu vlajkovému štátu. Vlajkový štát predloží sekretariátu CCAMLR akékoľvek takéto správy, ak sa spozorované plavidlo podľa noriem CCAMLR zúčastňuje na nezákonných, nenahlásených a neregulovaných (illegal, unreported and unregulated – inde len IUU) rybolovných činnostiach. Oddiel 2 VÝSKUMNÉ RYBOLOVY ČLÁNOK 44 Účasť na prieskumnom rybolove 1. Rybárske plavidlá, ktoré sa plavia pod vlajkou Španielska a sú registrované v Španielsku, ktoré boli oznámené CCAMLR v súlade s ustanoveniami článku 7 nariadenia (ES) č. 601/2004, sa môžu zúčastňovať na prieskumnom rybolove druhu nototénia vykonávanom v podoblastiach FAO 88.1 a 88.2, ako aj v divíziách 58.4.1, 58.4.2, 58.4.3a) mimo oblastí, ktoré patria pod vnútroštátnu súdnu právomoc a 58.4.3b) mimo oblastí, ktoré patria pod vnútroštátnu súdnu právomoc. 2. V divíziách 58.4.3a) a 58.4.3b) nikdy nesmie loviť naraz viac ako jedno rybárske plavidlo za členský štát. 3. Pokiaľ ide o podoblasti 88.1 a 88.2, ako aj divízii 58.4.1 a 58.4.2, sú obmedzenia pre celkový úlovok a vedľajší úlovok pre podoblasť a časť a ich rozdelenie medzi malé prieskumné jednotky (Small scale resarch units – SSRU) v rámci každej z nich stanovené v prílohe XIV. Rybolov v každej SSRU skončí, keď nahlásený úlovok dosiahne stanovené obmedzenie úlovku, a táto SSRU bude uzatvorená pre rybolov na zvyšok sezóny. 4. Rybolov sa uskutočňuje podľa možnosti v takom veľkom zemepisnom a hĺbkovom rozsahu, aby sa získali informácie potrebné na zistenie potenciálu rybolovu a aby sa zabránilo nadmernej koncentrácii úlovku a rybolovného úsilia. Rybolov v divíziách 58.4.1 a 58.4.2 je však zakázaný v hĺbkach menších ako 550 m. Článok 45 Systémy podávania správ Na rybárske plavidlá, ktoré sa zúčastňujú prieskumných rybolovov uvedených v článku 44, sa vzťahujú tieto systémy podávania správ o úlovkoch a o rybolovnom úsilí: a) systém päťdňového podávania správ o úlovkoch a rybolovnom úsilí stanovený v článku 12 nariadenia (ES) č. 601/2004, s výnimkou, že členské štáty predložia Komisii správy o úlovkoch a rybolovnom úsilí najneskôr dva pracovné dni po konci každého nahlasovacieho obdobia, na okamžité zaslanie pre CCAMLR. V podoblastiach 88.1 a 88.2, ako aj v divíziách 58.4.1 a 58.4.2 sa nahlasovanie vykonáva za malé prieskumné jednotky, b) systém mesačného podávania podrobných správ o úlovkoch a o rybolovnom úsilí stanovený v článku 13 nariadenia (ES) č. 601/2004, c) nahlasuje sa celkový počet a hmotnosť vyradených nototénií patagónskych a Dissostichus mawsoni vrátane tých, ktorých mäso je "rôsolovité". Článok 46 Osobitné požiadavky 1. Prieskumné rybolovy uvedené v článku 44 sa vykonávajú v súlade s článkom 8 nariadenia Rady (ES) č. 600/2004 z 22. marca 2004, ktoré ustanovuje niektoré technické opatrenia uplatniteľné na činnosti rybolovu v oblasti, na ktorú sa vzťahuje Dohovor o ochrane antarktických morských živých zdrojov [50], so zreteľom na uplatniteľné opatrenia na zníženie náhodnej úmrtnosti morských vtákov počas dlhodobých rybolovov. Okrem týchto opatrení: a) vyhadzovanie vnútorností je pri týchto rybolovoch zakázané, b) plavidlá zúčastňujúce sa na prieskumných rybolovoch v divíziách 58.4.1 a 58.4.2, ktoré sú v súlade s protokolmi CCAMLR (A, B alebo C) týkajúcimi sa záťaže na dlhej rybolovnej šnúre, sú oslobodené od požiadavky na nastavenie pre noc; plavidlá s celkovým úlovkom troch morských vtákov sa však okamžite vracajú k nastaveniu pre noc v súlade s článkom 8 nariadenia (ES) č. 600/2004, c) plavidlá zúčastňujúce sa na prieskumných rybolovoch v podoblastiach 88.1 a 88.2, ako aj v divíziách 58.4.3a) a 58.4.3b), ktoré ulovia celkove tri morské vtáky, okamžite ukončia rybolov, a nesmú loviť mimo bežnej rybárskej sezóny počas zvyšku sezóny 2005/2006. 2. Pre rybárske plavidlá, ktoré sa zúčastňujú prieskumných rybolov v podoblastiach 88.1.a 88.2 FAO, platia tieto ďalšie požiadavky: a) Plavidlá majú zakázané vyhadzovať: i) ropné výrobky alebo palivá alebo olejovité zvyšky do mora, okrem prípadov, ak je to povolené v prílohe I dohovoru MARPOL 73/78 (Medzinárodný dohovor o zabraňovaní znečisťovania z lodí), ii) odpadky, iii) potravinový odpad, ktorý by neprešiel sitom s otvormi, ktorých veľkosť nepresahuje 25 mm, iv) hydinu alebo jej časti (vrátane vaječných škrupín), v) splašky do vzdialenosti 12 námorných míľ od pevniny alebo ľadovcových šelfov alebo splašky, keď sa plavidlo plaví rýchlosťou nepresahujúcou 4 uzly, vi) popol zo spaľovania, alebo (vii) vnútornosti. b) Žiadna živá hydina ani iné živé vtáky sa nesmú priniesť do podoblastí 88.1 a 88.2 a žiadna spracovaná neskonzumovaná hydina sa nesmie prenášať z podoblastí 88.1 a 88.2. c) Lov druhu nototénia v podoblastiach 88.1. a 88.2 je zakázaný do 10 námorných míľ od pobrežia Baleánskych ostrovov. Článok 47 Vymedzenie záťahu 1. Na účely tohto oddielu záťah pozostáva z nasadenia jednej alebo viacerých šnúr na jednom mieste. Presná zemepisná poloha záťahu sa určí podľa stredu šnúry alebo šnúr využitých na účely podávania správ o úlovkoch a rybolovnom úsilí. 2. Na to, aby sa záťah označil ako prieskumný, musí spĺňať tieto podmienky: a) každý prieskumný záťah je vzdialený najmenej 5 námorných míľ od akéhokoľvek iného prieskumného záťahu, pričom sa táto vzdialenosť meria od zemepisného stredu každého prieskumného záťahu, b) každý záťah sa skladá z najmenej 3 500 a najviac 10 000 háčikov; tieto háčiky môžu byť na viacerých oddelených šnúrach nasadených na tom istom mieste, c) každý záťah s dlhou rybolovnou šnúrou bude mať čas namočenia najmenej šesť hodín meraný od dokončenia procesu nasadenia po začiatok procesu záťahu. Článok 48 Plány prieskumu Rybárske plavidlá, ktoré sa zúčastňujú na prieskumných rybolovoch uvedených v článku 44, zavedú plány prieskumu vo všetkých malých prieskumných jednotkách, do ktorých sú rozdelené podoblasti FAO 88.1 a 88.2, ako aj divízie 58.4.1 a 58.4.2. Tento plán prieskumu sa realizuje takto: a) pri prvom vstupe do malej prieskumnej jednotky sa prvých 10 záťahov označených ako „prvá séria“ označí ako prieskumné záťahy a tieto záťahy musia spĺňať kritériá uvedené v článku 63 ods. 2, b) ďalších 10 záťahov alebo 10 ton úlovku, podľa toho, ktorá úroveň sa dosiahne skôr, sa označí ako „druhá séria“. Kapitán môže rozhodnúť o tom, že záťahy v druhej sérii sa uskutočnia ako súčasť normálneho prieskumného rybolovu. Ak však tieto záťahy spĺňajú požiadavky článku 63 ods. 2, tieto záťahy môžu byť označené aj ako prieskumné záťahy, c) ak chce kapitán pokračovať v rybolove v malej prieskumnej jednotke aj po dokončení prvej a druhej série záťahov, musí plavidlo podniknúť „tretiu sériu“, ktorá bude mať za následok, že sa vo všetkých troch sériách uskutoční celkove 20 prieskumných záťahov. Tretia séria záťahov sa dokončí počas tej istej návštevy malej prieskumnej jednotky ako prvá a druhá séria, d) po dokončení 20 prieskumných záťahov môže plavidlo pokračovať v rybolove v malej prieskumnej jednotke, e) v malých prieskumných jednotkách A, B, C, E a G v podoblastiach 88.1 a 88.2, kde má morské dno umožňujúce rybolov menej ako 15 000 km2, sa písmená b), c) a d) neuplatňujú a plavidlo môže po dokončení 10 prieskumných záťahov pokračovať v rybolove v tejto malej prieskumnej jednotke. Článok 49 Plány zhromažďovania údajov 1. Rybárske plavidlá, ktoré sa zúčastňujú na prieskumných rybolovoch uvedených v článku 44, zavedú plány zhromažďovania údajov vo všetkých malých prieskumných jednotkách, do ktorých sú rozdelené podoblasti FAO 88.1 a 88.2, ako aj divízie 58.4.1 a 58.4.2. Plán zhromažďovania údajov obsahuje tieto údaje: a) polohu a hĺbku mora pre každú šnúru v záťahu, b) čas nasadenia, namočenia a záťahu, c) počet a druhy rýb stratených na povrchu, d) počet nasadených háčikov, e) typ návnady, f) úspešnosť položených návnad (%), g) typ háčika a h) stav mora a oblačnosti a fázu mesiaca v čase nasadzovania šnúr. 2. Za každý prieskumný záťah sa zhromažďujú všetky údaje uvedené v odseku 1; menovite sa v prieskumnom záťahu do 100 rýb odmerajú všetky ryby a najmenej 30 rýb sa zoberie ako vzorka na biologické štúdie. Ak sa chytilo viac ako 100 rýb, je potrebné použiť metódy náhodného výberu vzorky. Článok 50 Program značkovania 1. Každé rybárske plavidlo, ktoré sa zúčastňuje na prieskumných rybolovoch uvedených v článku 44, vykonáva tento program značkovania rýb: a) jedince druhu nototénia sa označkujú a vypustia v súlade s ustanoveniami uvedenými v programe značkovania CCAMLR a v protokole pre druh nototénia v prieskumných rybolovoch. Plavidlá ukončia značkovanie rýb, až keď označkujú 500 jedincov, alebo ukončia rybolov, keď označkujú jedného jedinca na tonu surovej hmotnosti úlovku, b) program sa zameriava na jedince všetkých veľkostí s cieľom splniť požiadavku značkovania. Označkujú sa len tie ryby druhu nototénia, ktoré sú v dobrom stave. Všetky vypustené jedince sa značkujú dvoma príveskami a vypúšťajú sa v čo najširšej zemepisnej oblasti, c) všetky značky majú vytlačené jedinečné poradové číslo a spätnú adresu, aby sa dal vystopovať pôvod značky v prípade, ak sa označený kus chytí druhýkrát, d) všetky opätovne chytené jedince (t. j. ulovené ryby, ktoré boli v minulosti označené) sa nepustia opäť na slobodu, ani keby boli na slobode len krátky čas, e) zo všetkých opätovne chytených označkovaných jedincov sa odoberajú biologické vzorky (dĺžka, hmotnosť, pohlavie, pohlavná zrelosť), zhotoví sa elektronická snímka, ak je to možné, obnovia sa otolity a odstráni sa značka, f) všetky príslušné údaje zo značky a všetky údaje z evidencie novozískaných značiek sa elektronicky nahlasujú CCAMLR vo formáte CCAMLR do troch mesiacov, odkedy plavidlo opustilo tieto loviská, g) všetky príslušné údaje zo značky, všetky údaje z evidencie novozískaných značiek a vzorky z novochytených jedincov sa elektronicky nahlasujú vo formáte CCAMLR príslušnému regionálnemu archívu pre údaje o značkách, ako je podrobne uvedené v protokole CCAMLR o značkovaní. 2. Ryby druhu nototénia, ktoré sú označkované a vypustené, sa nezapočítavajú do limitu úlovku. Článok 51 Vedeckí pozorovatelia a inšpektori 1. Každé rybárske plavidlo, ktoré sa zúčastňuje na prieskumných rybolovoch uvedených v článku 44, má počas všetkých činností rybolovu v období rybolovu na palube najmenej dvoch vedeckých pozorovateľov, z ktorých jeden bude vymenovaný podľa Programu medzinárodného vedeckého pozorovania CCAMLR. 2. Každý členský štát s prihliadnutím na svoje uplatniteľné zákony a iné právne predpisy a v súlade s nimi, vrátane pravidiel upravujúcich prípustnosť dôkazov pred vnútroštátnymi súdmi, bude posudzovať správy inšpektorov určujúceho člena CCAMLR patriaceho do tejto schémy a bude konať vo veci týchto správ na rovnakom základe ako v prípade správ vlastných inšpektorov a zmluvná strana, ako aj príslušný určujúci člen CCAMLR spolupracujú s cieľom uľahčiť súdne alebo iné konanie vyplývajúce z akejkoľvek takejto správy. Článok 52 Oznámenia o úmysle zúčastniť sa na rybolove pancierovky antarktickej Všetky členské štáty, ktoré majú v úmysle loviť pancierovku atlantickú v oblasti dohovoru, oznámia sekretariátu CCAMLR svoj úmysel najmenej štyri (4) mesiace pred pravidelných výročným zasadnutím Komisie bezprostredne pred sezónou, počas ktorej chcú loviť. Článok 53 Dočasný zákaz hlbokomorského lovu žiabrovými sieťami 1. Používanie žiabrových sietí v oblasti CCAMLR na iné účely ako vedecký výskum je zakázané, až kým vedecký výbor nepreskúma a nenahlási potenciálny vplyv tohto výstroja a Komisia neodsúhlasí na základe odporúčania vedeckého výboru, že táto metóda sa môže používať v oblasti CCAMLR. 2. Používanie žiabrových sietí na vedecký výskum vo vodách hlbších ako 100 metrov sa oznámi vopred vedeckému výboru a Komisia ho schváli predtým, ako tento výskum môže začať. 3. Každé plavidlo, ktoré chce prejsť oblasť CCAMLR s použitím žiabrových sietí, musí vopred oznámiť sekretariátu CCAMLR svoj úmysel vrátane očakávaných dátumov, kedy bude prechádzať cez oblasť CCAMLR. Každé plavidlo, ktoré vlastní žiabrové siete v oblasti CCAMLR a nedalo oznámenie vopred, porušilo toto ustanovenie. Článok 54 Dočasné obmedzenia používania dnového vlečného výstroja na otvorenom mori v oblasti patriacej do rámca dohovoru počas rybárskych sezón 2007/2008 a 2008/2009 1. Používanie vlečného výstroja na lov pri dne na otvorenom mori v oblasti dohovoru sa obmedzuje na oblasti, pre ktoré má CCAMLR v platnosti ochranné opatrenia pre vlečný výstroj na lov pri dne. 2. Odsek 1 sa nevzťahuje na používanie vlečného výstroja na lov pri dne pri vykonávaní vedeckého výskumu v oblasti dohovoru. KAPITOLA X Osobitné ustanovenia pre plavidlá Spoločenstva v oblasti Organizácie pre rybné hospodárstvo v juhovýchodnom Atlantiku (SEAFO). Oddiel 1 OPRÁVňOVANIE PLAVIDIEL ČLÁNOK 55 Oprávňovanie plavidiel 1. Členské štáty predložia do 1. júna 2008 Komisii elektronicky, ak je to možné, zoznam svojich plavidiel, ktoré sú oprávnené pôsobiť v oblasti dohovoru SEAFO na základe vydania povolenia na rybolov. 2. Vlastníci plavidiel, ktoré sa nachádzajú v zozname uvedenom v odseku 1, musia byť občania alebo právnické osoby Spoločenstva. 3. Rybárske plavidlá môžu byť oprávnené pôsobiť v oblasti dohovoru SEAFO, len ak sú v súvislosti s týmito plavidlami schopné plniť požiadavky a povinnosti vyplývajúce z dohovoru SEAFO a opatrenia dohovoru v oblasti ochrany a riadenia. 4. Povolenie na rybolov sa nevydá plavidlám, ktoré sa v minulosti zúčastnili na rybárskych činnostiach IUU, pokiaľ noví vlastníci nepredložia dostatočné dôkazy, že predchádzajúci vlastníci a prevádzkovatelia už nemajú ďalej žiadny zákonný, užívateľský ani finančný záujem na ich plavidlách, ani nemajú žiadnu kontrolu nad nimi, alebo že ich plavidlá sa nezúčastňujú rybolovu IUU, ani s ním nemajú žiadnu spojitosť. 5. Zoznam uvedený v odseku 1 zahŕňa tieto údaje: a) názov plavidla, registračné číslo, predchádzajúce názvy (ak sú známe) a prístav registrácie, b) prípadnú predchádzajúcu vlajku, c) prípadný medzinárodný rádiový volací znak, d) meno a adresu vlastníka alebo vlastníkov, e) typ plavidla, f) dĺžku, g) meno a adresu prípadného prevádzkovateľa (manažéra) alebo prevádzkovateľov (manažérov), h) hrubú registrovanú tonáž a i) výkon hlavného motora alebo motorov. 6. Členské štáty po vypracovaní začiatočného zoznamu oprávnených plavidiel čo najskôr informujú Komisiu o akejkoľvek zmene, doplnení alebo vymazaní údajov a/alebo o akejkoľvek úprave kedykoľvek, keď takéto zmeny nastanú. Článok 56 Povinnosti oprávnených plavidiel 1. Plavidlá dodržiavajú všetky príslušné opatrenia SEAFO týkajúce sa ochrany a riadenia. 2. Oprávnené plavidlá majú na palube platné osvedčenia o registrácii plavidla a platné oprávnenie na rybolov a/alebo prekládku. Článok 57 Neoprávnené plavidlá 1. Členské štáty prijmú opatrenia na zákaz rybolovu, držania na palube, prekládky a vykládky druhov, na ktoré sa vzťahuje dohovor o SEAFO, plavidlami, ktoré nie sú zaevidované v evidencii oprávnených plavidiel SEAFO. 2. Členské štáty oznámia Komisia akékoľvek faktické informácie, ktoré dokazujú, že existujú primerané dôvody na podozrenie, že plavidlá, ktoré nie sú na zozname oprávnených plavidiel SEAFO, sa zúčastňujú na rybolove a/alebo prekládke druhov, na ktoré sa vzťahuje dohovor SEAFO, v oblasti dohovoru SEAFO. 3. Členské štáty podniknú potrebné opatrenia na zabezpečenie toho, aby sa majitelia plavidiel zahrnutých do evidencie oprávnených plavidiel SEAFO nezúčastňovali alebo nezdružovali v rybolovných činnostiach spoločne s plavidlami, ktoré sa nenachádzajú na SEAFO zozname oprávnených plavidiel v rámci oblasti dohovoru SEAFO. Oddiel 2 PREKLÁDKY ČLÁNOK 58 Zákaz prekládok na mori Každý členský štát zakáže prekládky druhov, na ktoré sa vzťahuje dohovor SEAFO, na mori plavidlami plaviacimi sa pod ich vlajkou v oblasti dohovoru SEAFO. Článok 59 Prekládky v prístave 1. Rybárske plavidlá Spoločenstva, ktoré lovia druhy, na ktoré sa vzťahuje dohovor SEAFO, v oblasti dohovoru SEAFO môžu vykonávať prekládky v prístave SEAFO zmluvnej strany, len ak majú predchádzajúce oprávnenie od zmluvnej strany, v ktorej prístave sa táto operácia uskutoční. Rybárske plavidlá Spoločenstva smú vykonávať prekládky, len ak získali takéto predchádzajúce oprávnenie na prekládku od vlajkového členského štátu a prístavného štátu. 2. Každý členský štát zabezpečí, aby jeho oprávnené rybárske plavidlá získali predchádzajúce oprávnenie na zapojenie sa do prekládok v prístave. Členské štáty tiež zabezpečia, aby prekládky boli v súlade s nahláseným množstvom úlovku každého plavidla, a vyžadujú nahlasovanie prekládok. 3. Kapitán rybárskeho plavidla Spoločenstva, ktoré prekladá na iné plavidlo, uvádzané ďalej ako „prijímajúce plavidlo“, akékoľvek množstvo úlovkov druhov, na ktoré sa vzťahuje dohovor SEAFO, lovených v oblasti dohovoru SEAFO, informuje v čase prekládky vlajkový štát prijímajúceho plavidla o dotknutých druhoch a množstvách, o dátume prekládky a o mieste úlovkov, a predloží svojmu vlajkovému členskému štátu vyhlásenie o prekládke SEAFO v súlade s formou stanovenou v časti I prílohy XI. 4. Kapitán rybárskeho plavidla Spoločenstva oznámi najmenej 24 hodín vopred nasledujúce informácie zmluvnej strane SEAFO, v prístave ktorej sa bude prekládka konať: - názvy rybárskych plavidiel, z ktorých a na ktoré sa bude úlovok prekladať, - názvy prijímajúcich plavidiel, - tonáž podľa druhov, ktorú treba preložiť z jedného plavidla na druhé, - dátum a prístav prekládky. 5. Najmenej 24 hodín pred začatím prekládky a na konci prekládky, ak sa táto uskutočňuje v prístave zmluvnej strany SEAFO, kapitán vlajkového prijímajúceho plavidla Spoločenstva informuje príslušné orgány prístavného štátu o množstvách úlovkov druhov, na ktoré sa vzťahuje dohovor SEAFO, na palube svojho plavidla a do 24 hodín zašle týmto príslušným orgánom vyhlásenie o prekládke SEAFO. 6. Kapitán vlajkového prijímajúceho plavidla Spoločenstva predloží do 48 hodín pred vykládkou vyhlásenie o prekládke SEAFO príslušným orgánom prístavného štátu, v ktorom sa vykládka uskutočňuje. 7. Každý členský štát prijme primerané opatrenia na overenie presnosti prijatých informácií a spolupracujú s vlajkovým štátom s cieľom zabezpečiť, aby boli vykládky v súlade s množstvom nahlásených úlovkov každého plavidla. 8. Každý členský štát s plavidlami oprávnenými vykonávať v oblasti dohovoru SEAFO rybolov druhov, na ktoré sa vzťahuje dohovor SEAFO, oznámi do 1. júna 2008 Komisii podrobnosti o prekládkach vykonaných jeho vlajkovými plavidlami. Oddiel 3Ochranné opatrenia pre riadenie citlivých hlbokomorských biotopov a ekosystémov ČLÁNOK 60 Uzatvorené oblasti Všetky činnosti rybolovu druhov, na ktoré sa vzťahuje dohovor SEAFO, rybárskymi plavidlami Spoločenstva sa zakazujú v oblastiach vymedzených nižšie: a) Subdivízia A1 - Dampier Seamount 10o00’ j. š., 02o00’ z. d. 10o00’ j. š., 00o00’ v. d. 12o00’ j. š., 02o00’ z. d. 12o00’ j. š., 00o00’ v. d. - Malahit Guyot Seamount 11o00’ j. š., 02o00’ z. d. 11o00’ j. š., 04o00’ z. d. 13o00’ j. š., 02o00’ z. d. 13o00’ j. š., 04o00’ z. d. b) Subdivízia B1 - Molloy Seamount 27o00’ j. š., 08o00’ v. d. 27o00’ j. š., 10o00’ v. d. 29o00’ j. š., 08o00’ v. d. 29o00’ j. š., 10o00’ v. d. c) Divízia C - Schmidt-Ott Seamount a Erica Seamount 37o00’ j. š., 13o00’ v. d. 37o00’ j. š., 17o00’ v. d. 40o00’ j. š., 13o00’ v. d 40o00’ j. š., 17o00’ v. d. - Africana Seamount 37o00’ j. š., 28o00’ v. d. 37o00’ j. š., 30o00’ v. d. 38o00’ j. š., 28o00’ v. d. 38o00’ j. š., 30o00’ v. d. - Panzarini Seamount 39o00’ j. š., 11o00’ v. d. 39o00’j. š. 13o00’v. d. 41o00’j. š. 11o00’ v. d 41o00’ j. š., 13o00’ v. d d) Subdivízia C1 - Vema Seamount 31o00’ j. š., 08o00’ v. d 31o00’j.š. 09o00’v. d 32o00’j.š. 08o00’ v. d. 32o00’j.š. 09o00’ v. d. - Wust Seamount 33o00’j.š. 06o00’ v. d. 33o00’j.š. 08o00’ v. d. 34o00’j.š. 06o00’ v. d. 34o00’j.š. 08o00’ v. d. e) Divízia D - Discovery, Junoy, Shannon Seamounts 41o00’j.š. 06o00’ z. d. 41o00’j.š. 03o00’ v. d. 44o00’j. š. 06o00’ z. d 44o00’j. š., 03o00’ v. d. - Schwabenland a Herdman Seamounts 44o00’ j. š., 01o00’ z. d. 44o00’ j. š., 02o00’ v. d. 47o00’ j. š., 01o00’ z. d. 47o00’ j. š., 02o00’ v. d. Článok 61 Pokračovanie rybolovu v uzatvorenej oblasti 1. Žiadny rybolov nemôže pokračovať v uzatvorenej oblasti podľa článku 60 až pokiaľ vlajkový štát neidentifikuje a nezmapuje citlivé morské ekosystémy, vrátane „seamounts" (podmorských vrchov) hydrotermálnych prúdov a koralov v chladných vodách v tejto oblasti a nevyhodnotí vplyv akéhokoľvek pokračovania v rybolove v takýchto citlivých morských ekosystémoch. 2. Výsledky identifikácie, mapovania a vyhodnotenia vplyvu uskutočnené podľa odseku 1 predloží vlajkový štát Komisii, aby ich predložila na výročnom zasadnutí vedeckého výboru SEAFO. 3. Členské štáty môžu predložiť plány prieskumného rybolovu Komisii na vyhodnotenie vplyvu rybolovu na udržateľnosť zdrojov rybolovu a na citlivé morské ekosystémy. Oddiel 4Opatrenia na zníženie náhodných vedľajších úlovkov morských vtákov ČLÁNOK 62 Informácie o stretnutiach s morskými vtákmi Členské štáty zhromaždia a poskytnú Komisii do 1. júna 2008 všetky dostupné informácie o stretnutiach s morskými vtákmi vrátane náhodných úlovkov svojimi rybárskymi plavidlami loviacimi druhy, na ktoré sa vzťahuje dohovor SEAFO. Článok 63 Opatrenia na zmiernenie 1. Všetky plavidlá Spoločenstva, ktoré lovia južne od rovnobežky 30 stupňov južnej zemepisnej šírky, prevážajú a používajú šnúry na plašenie vtákov (tori stožiare): - tori stožiare sú v súlade s dohodnutými pokynmi o konštrukcii a inštalácii tori stožiarov, ako sú stanovené v časti II prílohy XI, - tori stožiare sa rozmiestnia vždy pred vložením dlhých rybolovných šnúr do vody južne od rovnobežky 30 stupňov južnej zemepisnej šírky, - ak je to realizovateľné, odporúča sa, aby v čase vysokého počtu alebo aktivity vtákov plavidlá používali druhý tori stožiar a šnúru na plašenie vtákov, - náhradné tori šnúry nosia všetky plavidlá a sú pripravené na okamžité použitie. 2. Dlhé rybolovné šnúry sa umiestnia iba v noci (t. j. počas hodín tmy medzi časom námorného súmraku a úsvitu[51]). Počas nočného rybolovu dlhými rybolovnými šnúrami sa používa len minimum svetiel lode potrebných pre bezpečnosť. 3. Vyhadzovanie vnútorností je zakázané, keď sa výstroj hádže alebo umiestňuje. Vyhadzovanie vnútorností počas vyťahovania výstroja je zakázané. Akékoľvek takéto vyhadzovanie sa uskutočňuje, ak je to možné, na opačnej strane lode ako strana, na ktorej sa výstroj vyťahuje. Pre plavidlá alebo rybolovy, na ktoré sa nevzťahuje požiadavka ponechať vnútornosti na palube plavidla, sa zavedie systém odstraňovania rybárskych háčikov z vnútorností a hláv rýb pred ich vyhodením. Siete sa pred hodením vyčistia, aby neobsahovali časti, ktoré môžu lákať morské vtáky. 4. Rybárske plavidlá Spoločenstva prijmú postupy hádzania a vyťahovania sietí, ktoré minimalizujú čas, keď sieť leží na povrchu s povolenými okami. Údržba sietí sa v maximálnej možnej miere nebude vykonávať pri umiestnení siete vo vode. 5. Rybárskym plavidlám Spoločenstva sa odporúča, aby vyvinuli konfigurácie výstroja, ktoré budú minimalizovať šancu, že nastane stret vtákov s časťou siete, na ktorú sú najcitlivejšie. To môže zahŕňať zvýšenie záťaže alebo zníženie splývavosti siete na vode, aby sa ponárala rýchlejšie, alebo umiestnenie farebných pruhových alebo iných zariadení nad príslušnými oblasťami siete, v ktorých veľkosť ôk predstavuje osobitné nebezpečenstvo pre vtáky. 6. Rybárske plavidlá Spoločenstva, ktoré majú takú konfiguráciu, že nemajú na palube zariadenia na spracovanie alebo primeranú kapacitu na ponechanie vnútorností na palube, alebo schopnosť vyhadzovať vnútornosti na opačnej strane plavidla ako strana, na ktorej sa vyťahuje výstroj, nie sú oprávnené vykonávať rybolov v oblasti dohovoru SEAFO. 7. Vynaloží sa maximálne úsilie na zabezpečenie, aby všetky morské vtáky, ktoré boli chytené živé počas operácií rybolovu, boli vypustené živé, a ak je to možné, aby im boli háčiky odstránené bez ohrozenia života príslušného vtáka. Oddiel 5 KONTROLA ČLÁNOK 64 Osobitné ustanovenia pre druhy nototénie patagónskej ( Dissostichus eleginoides) 1. Kapitán plavidla oprávneného na lov nototénie patagónskej v oblasti dohovoru SEAFO v súlade s článkom 55 prostredníctvom elektronických prostriedkov odošle príslušným orgánom svojho vlajkového štátu a sekretariátu SEAFO záznam o úlovkoch, kde sú uvedené množstvá nototénie patagónskej ulovené plavidlom vrátane nulových vrátení. Tento záznam sa odosiela každých päť dní rybolovnej výpravy. Každý členský štát bezodkladne odošle tieto informácie Komisii. 2. Členské štáty s plavidlami s povolením na lov nototénie patagónskej v oblasti dohovoru SEAFO poskytnú podrobné údaje o úlovkoch a rybolovnom úsilí Komisii a sekretariátu SEAFO najneskôr do 30. júna 2008. Článok 65 Zvláštne ustanovenia pre hlbokomorského geryóna západoafrického ( Chaceon spp) 1. Kapitán plavidla oprávneného na lov hlbokomorského geryóna západoafrického v oblasti dohovoru SEAFO v súlade s článkom 55 prostredníctvom elektronických prostriedkov odošle príslušným orgánom svojho vlajkového štátu a sekretariátu SEAFO záznam o úlovkoch, kde sú uvedené množstvá hlbokomorského geryóna západoafrického ulovené plavidlom vrátane nulových vrátení. Tento záznam sa odosiela každých päť dní rybolovnej výpravy. Každý členský štát bezodkladne odošle tieto informácie Komisii. 2. Členské štáty s plavidlami s povolením na lov hlbokomorského geryóna západoafrického v oblasti dohovoru SEAFO poskytnú podrobné údaje o úlovkoch a rybolovnom úsilí Komisii a sekretariátu SEAFO najneskôr do 30. júna 2008. Článok 66Oznamovanie pohybu a úlovkov plavidiel 1. Rybárske plavidlá a rybárske výskumné plavidlá oprávnené loviť v oblasti dohovoru SEAFO a zúčastňujúce sa na rybolove zasielajú správy o vstupe, úlovku a odchode orgánom vlajkového štátu prostredníctvom VMS alebo inými vhodnými prostriedkami, a ak vlajkový členský štát o to požiada, výkonnému tajomníkovi SEAFO. 2. Správa o vstupe sa zasiela najviac 12 hodín a najmenej 6 hodín pred každým vstupom do oblasti dohovoru SEAFO a obsahuje dátum a čas vstupu, geografickú polohu plavidla a množstvo rýb na palube podľa druhov (trojmiestny abecedný kód FAO 3) a podľa živej hmotnosti (kg). 3. Správa o vstupe sa zasiela podľa druhov (trojmiestny abecedný kód FAO) a živej hmotnosti (kg) na konci každého kalendárneho mesiaca. 4. Správa o odchode sa zasiela najviac 12 hodín a najmenej 6 hodín pred každým odchodom z oblasti dohovoru SEAFO. Obsahuje dátum a čas odchodu, geografickú polohu plavidla, počet dní rybolovu a získaný úlovok podľa druhov (trojmiestny abecedný kód FAD) a podľa živej hmotnosti (kg) v oblasti dohovoru SEAFO od začatia rybolovu v oblasti dohovoru SEAFO alebo od poslednej správy o úlovku. Článok 67Vedecké pozorovanie a zhromažďovanie informácií na podporu hodnotenia zásob 1. Každý členský štát zabezpečí, aby jeho rybárske plavidlá pôsobiace v oblasti dohovoru SEAFO a zameriavajúce sa na druhy, na ktoré sa vzťahuje dohovor SEAFO, mali so sebou kvalifikovaných vedeckých pozorovateľov. 2. Každý členský štát vyžaduje, aby pozorovatelia podali informácie získané v súvislosti s každým plavidlom plaviacim sa pod jeho vlajkou do 30 dní od odchodu z oblasti dohovoru SEAFO. Tieto údaje sa predkladajú vo forme stanovenej vedeckým výborom SEAFO. Členský štát čo najskôr zašle kópiu týchto informácii Komisii a bude pri tom zohľadňovať potrebu zachovávať utajenie neagregovaných údajov. Členský štát môže poskytnúť kópiu informácií aj výkonnému tajomníkovi SEAFO. 3. Informácie uvedené v tomto článku v najvyššej možnej miere zhromaždia a overia určení pozorovatelia do 30. júna 2008. Článok 68 Spozorovanie plavidiel nezmluvnej strany 1. Rybárske plavidlá plaviace sa pod vlajkou členského štátu nahlásia svojmu vlajkovému členskému štátu informácie o akejkoľvek možnej rybolovnej činnosti plavidiel plaviacich sa pod vlajkou nezmluvnej strany v oblasti dohovoru SEAFO. Tieto informácie môžu okrem iného zahŕňať: a) názov plavidla, b) registračné číslo plavidla, c) vlajkový štát plavidla, d) akékoľvek ďalšie dôležité informácie týkajúce sa spozorovaného plavidla. 2. Každý členský štát predloží informácie uvedené v odseku 1 Komisii čo najskôr. Komisia postúpi tieto informácie výkonnému tajomníkovi SEAFO. KAPITOLA XI Osobitné ustanovenia pre plavidlá Spoločenstva, ktoré vykonávajú rybolov v oblasti Komisie pre tuniaky z Indického oceánu (IOTC) Článok 69 Obmedzenie vedľajších úlovkov morských vtákov 1. Členské štáty zbierajú a sprístupňujú všetky dostupné informácie IOTC a ich kópiu Komisii o stretoch s morskými vtákmi, včítane náhodných úlovkov svojimi plavidlami. 2. Členské štáty sa snažia obmedziť vedľajšie úlovky morských vtákov vo všetkých oblastiach rybolovu, sezónach a rybolovoch používaním efektívnych opatrení na ich zmiernenie. 3. Plavidlá Spoločenstva, ktoré lovia južne od 30° j.š. musia byť vybavené a musia používať šnúry na plašenie vtákov (tori stožiare) v súlade s nasledovnými technickými ustanoveniami: a) Tori stožiare sú v schválenej úprave a sú správne rozmiestnené podľa IOTC; b) Tori šnúry sa nasadia pred vložením dlhých rybolovných šnúr do vody vždy južne od 30° j.š.; c) ak je to realizovateľné, v čase vysokého počtu alebo aktivity vtákov plavidlá musia používať druhý tori stožiar a šnúru na plašenie vtákov, d) náhradné tori šnúry nosia všetky plavidlá a majú ich pripravené na okamžité použitie. 4. Plavidlá Spoločenstva s povolením na lov povrchovou dlhou rybolovnou šnúrou pri love mečiara veľkého používajú „americký systém“ dlhých rybolovných šnúr a sú vybavené zariadením na vrhanie rybolovnej šnúry sú oslobodené od požiadaviek v odseku 3. Článok 70 Obmedzenie rybolovnej kapacity plavidiel loviacich tropické tuniaky 1. Členské štáty vymedzia úroveň rybolovného úsilia v roku 2006, typ výstroja, počet plavidiel plaviacich sa pod ich vlajkami pre tie plavidlá, ktorých celková dĺžka je 24 a viac metrov v prípade plavidiel, ktoré lovia tropické tuniaky v oblasti IOTC. Členské štáty tiež vymedzia tie úrovne rybolovného úsilia, typ výstroja, počet plavidiel plaviacich sa pod ich vlajkami pre plavidlá s celkovou dĺžkou do 24 metrov, ktoré lovia tropické tuniaky v oblasti IOTC mimo exkluzívnej ekonomickej zóny. Obmedzenie počtu plavidiel musí byť úmerné so zodpovedajúcou tonážou vyjadrenou v hrubej registrovanej tonáži alebo v celkovej tonáži. Pokiaľ sa plavidlá nahradia, nesmie sa zvýšiť celková tonáž. 2. Plavidlá, ktoré sú vo výstavbe od roku 2006 a sú schválené na zaradenie do flotily sú vyňaté z ustanovení odseku 1. 3. Bez ohľadu na odsek 1 členské štáty oznámia Komisii počet a tonáž svojich rybárskych plavidiel na lov tropických tuniakov v oblasti v roku 2006 od 1. januára 2008. S týmto cieľom preveria skutočnú prítomnosť a rybolovné činnosti svojich plavidiel v oblasti IOTC v roku 2006 prostredníctvom svojich VMS záznamov, záznamov úlovkov, volacích znakov prístavov alebo podobnými prostriedkami. 4. Bez ohľadu na ods. 1 členské štáty môžu zmeniť počet plavidiel v závislosti od typu výstroja za predpokladu, že môžu preukázať Komisii, že zmena v počte plavidiel podľa typu výstroja neviedla k zvýšeniu rybolovného úsilia uvedených zásob rýb. 5. Členské štáty zaistia, aby v prípade navrhovaného presunu kapacity do svojej flotily, boli presúvané plavidlá v záznamoch IOTC plavidiel alebo záznamoch plavidiel oblastných organizácií na lov tuniaka. Žiadne plavidlo zo zoznamu plavidiel IUU sa nesmie zaradiť do žiadnej oblastnej organizácie na riadenie rybolovu. Článok 71 Obmedzenie rybolovnej kapacity plavidiel loviacich mečiara veľkého a tuniaka dlhoplutvého 1. Členské štáty vymedzia úroveň rybolovného úsilia v roku 2007, typ výstroja, počet plavidiel plaviacich sa pod ich vlajkami pre tie plavidlá, ktorých celková dĺžka je 24 a viac metrov v prípade plavidiel, ktoré lovia mečiara veľkého a tuniaka dlhoplutvého v oblasti IOTC. Členské štáty tiež vymedzia tie úrovne rybolovného úsilia, typ výstroja, počet plavidiel plaviacich sa pod ich vlajkami pre plavidlá s celkovou dĺžkou do 24 metrov, ktoré lovia mečiara veľkého a tuniaka dlhoplutvého v oblasti IOTC mimo exkluzívnej ekonomickej zóny. Obmedzenie počtu plavidiel musí byť úmerné so zodpovedajúcou tonážou vyjadrenou v hrubej registrovanej toná